
KLOSTERTRYKKESIET  A/s 


Tra  missionens  præsidentskab. 

»En  advarsels  røst«. 

Den  23.  december  1805  fik  et  meget  ydmygt  ægtepar,  Joseph 
og  Lucy  Smith,  som  boede  i  byen  Sharon  i  staten  New  York,  en 
søn.  Dette  barn  blev  opkaldt  efter  sin  fader,  og  er  blevet  kendt 
over  hele  verden   som  Joseph  Smith  jr.,  Mormonprofeten. 

Aldrig  siden  vor  Frelser,  verdens  Forløser,  Jesu  Kristi  dage 
er  der  blevet  født  en  større  karakter  til  verden  end  Joseph 
Smith  jr. 

Ved  åbenbaring  har  han  givet  verden  den  »advarselsrøst«, 
som,  hvis  vor  himmelske  Faders  børn  vil  give  agt  på  den,  vil 
bringe  verden  det,  som  Frelseren  forkyndte:  »Fred  på  jord  og 
god  vilje  mellem  menneskene.« 

Da  han  kun  var  en  fjortenårs  dreng,  var  denne  Joseph  Smith 
ivrig  efter  at  slutte  sig  til  en  kirke,  men  vidste  ikke,  hvilken  han 
skulle  slutte  sig  til,  da  der  var  stor  forvirring  og  strid  blandt  de 
forskellige  trossamfund. 

Da  han  læste  Bibelen,  fandt  han  Jakobs  ord:  »Men  dersom  no- 
gen af  eder  fattes  visdom,  han  bede  derom  til  Gud.«  Dette  var 
advarselsrøsten  til  denne  dreng.  Han  manglede  visdom,  derfor 
trak  han  sig  tilbage  til  en  lund  ved  sin  faders  gård  og  søgte  på 
knæ  Herren  for  at  få  visdom.  Hans  bøn  blev  hørt  og  besvaret. 
Da  Joseph  Smith  kom  ud  af  lunden,  behøvede  han  ikke  at  disku- 
tere nogen  teori.  Han  forstod  kendsgerningerne.  Gud  er  af  skik- 
kelse som  et  menneske.  Han  har  en  stemme.  Han  taler,  Han  kan 
forstå.  Han  er  hensynsfuld  og  venlig.  Han  besvarer  bønner. 
Hans  Søn  ligner  ham,  men  er  en  særskilt  person.  Han  adlyder 
sin  Fader,  og  er  Forsoneren  mellem  Gud  og  mennesket.  Mange 
har  ikke  troet  dette,  men  ingen  har  kunnet  modbevise  det. 

Den  6.  april  1830  blev  Jesu  Kristi  Kirke  af  Sidste  Dages  Hel- 
lige organiseret,  og  denne  dreng,  der  nu  var  blevet  en  mand  på 
25  år,  blev  Herrens  udvalgte  Profet  og  Apostel  her  på  jorden 
med  myndighed  til  at  handle  i  Herrens  navn  og  med  ret  til  at 
sige  »Så  siger  Herren«,  en  myndighed,  som  aldrig  havde  været 
givet  til  noget  menneske  på  jorden  siden  slutningen  af  Herrens 
gerning  i  Frelserens  dage.  Herren  var  klar  over  vigtigheden  af 
dette  store  budskab,  »Advarselsrøsten«,  for  han  har  allerede  er- 
klæret »Og  dette  evangelium  om  riget  skal  prædikes  over  hele 
jorden  til  et  vidnesbyrd  for  alle  folkeslagene;  og  så  skal  enden 
komme.«   (Matt.  24 :14). 

En  af  de  første  befalinger,  Herren  gav  Profeten  Joseph  Smith, 
efter  at  Kirken  var  organiseret,  var  at  kalde  missionærer,  som 
skulle  rejse  ud  ligesom  de  fordums  apostle  »To  og  to  uden  pung 
og  taske«.  Deres  budskab  var  »En  advarselsrøst  skal  gå  ud  til 
alle  mennesker  gennem  mine  disciples  mund,  som  jeg  har  ud- 
valgt i  disse  sidste  dage«  (L.  og  P.  1:4).  Og  videre  siger  Herren 
»Thi  dette  er  en  advarslens  dag  og  ikke  en  dag  til  mange  ord. 
Thi  jeg,  Herren,  lader  mig  ikke  spotte  i  de  sidste  dage.«  Læs 
også  L.  og  P.  1:1,3.  Vi  føler,  at  hvis  der  nogensinde  har  været 
en  dag,  hvor  folk  skulle  give  agt  på  »Advarslens  røst«,  så  er  det 
i  dag. 

Guds  dom  er  begyndt,  og  hans  tjenere  er  ved  at  blive  kaldt 
hjem.  Husk  Herrens  ord.  Vær  blandt  de  fem,  som  er  kloge  og  har 
olie  på  deres  lamper.  Missionspræsidentskabet. 

Den  danske  mission 


Missionspræsident   Mark  Junius   Sorensen,   hans   hustru,   søster 
Mary  G.  Sorensen,  og  deres  son,  David. 

Missionspræsidentens    rådgivere : 


Ejnar  Nielsen, 

Esbjerg. 

1.  rådgiver. 


]Yilliam  M.  Hansen 

fra  St.  Anthony,  Idaho. 

2.  rådgiver. 

Den  15.  febr.  1953  var  der  følgende  missionærer  i  den  danske  mission 


Missionens   hovedkontor   i   København: 


Missionssekretær  Kay  L.  Flinders  og  hustru, 
Juanita  M.  Flinders,  fra  Salt  LaRe  City, 
Utah,  med  deres  datter,  Deborah,  født  i  Kø- 
benhavn. 


Myles    C.    Jones 
fra    Seattle,   Washington, 
assisterer     på    missions- 
kontoret. 


Kobenhavn  distrikt: 


Howard  E.  Otteson 
fra     Sugar     City,     Idaho, 
distriktspræsidént,       Kø- 
benhavn   distrikt. 


Ernest  Anton  Jensen 
fra    Preston,   Idaho, 
grensforstander,     Køben- 
havn   gren. 


Val   Gene  Day 
fra  Compton,     Califor- 
nien,    grensforstander 
Amager    gren. 


Leon  B.  Petersen 
fra  Newton,  Utah,  grens- 
forstander, Slagelse  gren. 


Phyllis  M.  Aagard 
fra      Burlington,      Wyo- 
ming, arbejder  i  Køben- 
havn. 


Henny  Holmegaard 
fra  København,  arbejder 
i    København. 

John   Boyd   Nielsen 
fra  Salt  Lake  City,  Utah, 
arbejder  i  København. 


Howard   C.  Petersen 
fra  Salt  Lake  City,  Utah, 
arbejder    i    København. 


Kenneth  I.  Johnson 
fra     Maywood,     Califor- 
nien,   arbejder    i    Køben- 
havn. 


Douglas   R.   Ilarmon 
fra   Caldwell,   Idaho,  ar- 
bejder   i    København. 


Rex  C.  Erickson 
fra     Raymond,     Alberta, 
Canada,    arbejder    i    Kø- 
benhavn. 


Rolynn    Hansen 
fra   Pocatello,  Idaho,  ar- 
bejder   i   Amager   gren. 


Glenn    G.    Vincent 
fra   Spanish   Fork,   Utah, 
arbejder  i  Slagelse. 


Willis  O.  Gurr 
fra   Sigurd,   Utah,  arbej- 
der  i   København. 


Werner  S.   Rønne, 
fra    Horsens,    arbejder    i 
København. 


Aage  Larsen 
fra  København,  arbejder 
i  København. 

Aalborg  distrikt: 


Frank   E.   Lund 
fra     Ogden,     Utah,     di- 
striktspræsident,         Aal- 
borg  distrikt. 


Paul  William  Poppe 
fra    Marin    County,    Cali- 
fornien,   grensforstander 
i  Hjørring  og  Frederiks- 
havn. 


Don  Lee  Decker 
fra    Manti,    Utah,    grens- 
forstander,  Skive  gren. 


Nola  Beus  Johnston, 
fra    Ogden,    Utah,   arbej- 
der   i    Aalborg. 


Elsa  M.  Hansen, 
fra   Pocatello,  Idaho,  ar- 
bejder i  Aalborg. 


Calvin  Andersen 
fra      Grantsville,      Utah, 
arbejder    i    Aalborg. 


Darwin    Judy 
fra    Idaho    Falls,    Idaho, 
arbejder    i    Aalborg. 


C.   Jay   Kindred 
fra    Idaho    Falls,    Idaho, 
arbejder  i  Aalborg. 


Delmar  E.  Hunt 
fra  Alberta,   Canada,  ar- 
bejder   i    Aalborg. 


Elmo    Rasmussen 
fra   Oakly,  Idaho,  arbej- 
der i  Hjørring  og  Frede- 
rikshavn. 

Thomas    Patten 
fra    Orem,    Utah,    arbej- 
der     i      Aalborg,      Nibe, 
Aars   og   Løgstør. 


Grant  B.   Gudmundsen 
fra    Santa    Monica,    Cali- 
fornien,  arbejder   i    Aal- 
borg, Nibe,  Aars  og  Løg- 
stør. 


Gaylen   Rigby 
fra  Salt  Lake  City,  Utah, 
arbejder   i   Skive. 


Paul   C.   Jensen 
fra     Lyman,     Wyoming, 
arbejder  i  Aalborg. 


LaMoine  D.  Anhder 
fra  Hyrum,  Utah,  arbej- 
der i  Viborg. 

Aarhus  distrikt: 


Ted   J.    Mortensen 
fra    Rexburg,    Idaho,   ar- 
bejder  i  Viborg. 


Kay    h.   Jensen 
fra    Aetna,    Alberta,    Ca- 
nada, distriktspræsident, 
Aarhus   distrikt. 


Creed  L.  Mortensen 
fra    Rexburg,    Idaho, 

grensforstander,     Aarhus 

gren. 


Vernon    Hansen 
fra    Twin    Falls,    Idaho, 
grensforstander,  Randers 
gren. 


Benworth  S.  Hansen 
fra     Lakeside,     Arizona, 
grensforstander,   Horsens 
gren. 


Jerry   L.   Jorgensen 
fra    Deer    Park,    Florida, 
grensforstander,       Vejle, 
arbejder  også  i  Horsens. 


Kay  R.  Peterson 
fra    Manti,    Utah,    grens- 
forstander,  Herning  gren. 


Dennis  W.  Christensen 
fra  Taber,  Alberta,  Ca- 
nada, arbejder  i  Aarhus. 


Larry    Dean    Slaughter 
fra   Bakersfield,   Califor- 
nien, arbejder   i   Aarhus. 


Francille  B.  Hansen 
fra  Salt  Lake  City,  Utah, 
arbejder  i  Aarhus. 


Lael   Dean   Nielsen 
fra    Richfield,    Utah,   ar- 
bejder i  Aarhus. 


Jarvis  Anderson 
fra    Idaho    Falls,    Idaho, 
arbejder  i  Aarhus. 


Reed  L.   Shepherd 
fra   Spanish   Fork,   Utah, 
arbejder     i     Herning     og 
Silkeborg. 


Reuben  Lavon  Bingham 
fra  Hollywood,  Califor- 
nien, arbejder  i  Aarhus. 


Arliss     W.    Jensen 
fra    Ephraim,    Utah,    ar- 
bejder     i      Horsens      og 
Vejle. 


Arden   Vance 
fra    Tooele,   Utah,   arbej- 
bejder    i   Horsens. 

Neldon   Duerne   Ogler 
fra    Loa,    Utah,   arbejder 
i   Randers. 


Dean  E.  Christensen 
fra        Pleasant        Grove, 
Utah,     arbejder     i     Ran- 
ders. 

Esbjerg  distrikt: 


Frank    L.    Jorgensen 
fra  Salt  Lake.  City,  Utah, 
arbejder    i    Randers. 


K.   Boyd   Baugh 
fra    Logaii,    Utah, 
distriktspræsident,       Es- 
bjerg distrikt. 


Victor  C.  Fonnesbeck 
fra    Logan,    Utah,   arbej- 
der  i  Esbjerg. 


Ellen  S.  O'Brien 
fra  Salt  Lake  City,  Utah, 
arbejder   i  Esbjerg. 


Marilyn    Wills 
fra    Roosevelt,    Utah, 
bejder   i  Esbjerg. 


Ludvig  D.  Olsen 
fra  Salt  Lake  City,  Utah, 
arbejder   i  Esbjerg. 


Herbert    Rasmussen 
fra    Nephi,    Utah,    arbej- 
der  i  Esbjerg. 


Neil   P.   Christenson 
fra  Salt  Lake  City,  Utah, 
arbejder  i  Esbjerg. 

Harold    M.    Petersen. 
fra  Tremonton,  Utah,  ar- 
bejder i  Esbjerg. 


Vard  A.  Dalley 
fra     Repert,     Idaho,     ar- 
bejder i  Kolding  og  Fre- 
dericia. 

Odense  distrikt: 


William    S.    Ray 
fra     Prineville,     Oregon, 
arbejder     i     Kolding     og 
Fredericia. 


Leon  R.  McCarrey  Marcus    J.     Gregersen 

fra  Richmond,  Utah,  di-  fra    Banida,    Idaho, 

striktspræsident,    Odense  grensforstander,     Odense 

distrikt.  gren. 


S.  LaVar   Christensen  Luzon    F.    Christensen  Harold  A.   Larsen 

fra    Provo,    Utah,    arbej-        fra    Provo,    Utah,    arbej-        fra      Montpelier,      Idaho, 
der  i  Odense.  der    i    Odense.  arbejder    i    Odense. 


Harold   E.   Stevens  Finn    A.    Thomsen  Stanley  Gudmundsen 

fra    Twin    Falls,    Idaho,        fra     Aarhus,    arbejder    i        fra    Inglewood,     Califor- 
arbejder  i  Odense.  Odense.  nien,  arbejder   i   Odense. 

Missionæraflusninger : 

I  1953  er  følgende  missionærer  blevet  hæderlig  afløst: 
13.  januar: 


Don   J.  Fife 
fra    Ogden,    Utah,    efter 
sidst   at   have   arbejdet   i 
Aalborg. 


Charles  K.  Arnold 
fra    Monroe,    Utah,    efter 
sidst   at   have   arbejdet   i 
Skive. 


Orvul    N.    Skousen 
fra       Overton,       Nevada, 
efter    sidst    at    have    ar- 
bejdet  i   København. 


Richard  P.   Ivie 
fra      Springville,      Utah, 
efter    sidst    at    have    ar- 
bejdet i  København. 


Robert  K.  Higginson 
fra    Boise,    Idaho,    efter 
sidst  at   have   arbejdet   i 
Aalborg. 


Dwayne  E.   Larsen 
fra   Mesa,   Arizona,  efter 
sidst  at  have  arbejdet   i 
Hjørring. 


Kirken  ude  omkring. 

Ved  præsident  Dwight  D.  Eisenhowers  udnævnelse  af  to  kendte  sid- 
ste dages  hellige  til  vigtige  stillinger  indenfor  regeringen  føler  vi,  at  de 
kan  gøre  meget  til  en  gunstig  omtale  af  Kirken. 

Ved  det  første  møde  i  Præsidentens  kabinet  blev  apostel  Ezra  Taft 
Benson  anmodet  om  at  holde  bøn.  Efter  hvad  der  er  blevet  os  fortalt, 
var  det  en  inderlig  bøn,  der  gik  alle  til  hjertet.  Vi  ved,  at  hans  gode 
indflydelse  vil  kunne  føles  og  tilkendegives.  —  Apostel  Benson  er  den 
første  gejstlige  i  de  sidste  hundrede  år  ,der  har  haft  en  sådan  stilling 
i  regeringen. 

Ivy  Baker  Priest,  der  er  moder  til  tre  børn,  og  medlem  af  Kvindelig 
hjælpeforening,  blev  af  præsident  Eisenhower  valgt  som  U.  S.  A.s  stats- 
kasserer. Det  er  en  anden  vigtig  stilling  indenfor  regeringen.  —  Hun 
har  hidtil  haft  sit  hjem  i  nærheden  af  Salt  Lake  City. 

Distriktskonferencerne 

i  foråret  (1953  vil  blive  afholdt  som  følger: 

Aalborg    28.,  29.  og  30.  marts 

København      11.,  12.  og  13.  april 

Esbjerg    18.,  19.  og  20.  april 

Aarhus 25.,  26.  og  27.  april 

Odense     2.,     3.  og     4.  maj 

Fortsat  artikel: 

EN  ADVARSELS  RØST 

Af  Parley  P.  Pratt. 

2.  KAPITEL 
Om  profetier,  der  endnu  venter  på  at  blive  opfyldt. 

Hvad  er  profeti  andet  end  fremtidens  historie? 
Efter  af  de  mange  tydelige  beviser  at  have  fundet,  at  profe- 
tierne indtil  nu  er  opfyldt  bogstaveligt  —  ja,  indtil  den  mindste 
tøddel,  så  håber  vi,  at  læseren  vil  holde  fast  ved  den  samme  ud- 
læggelsesregel  med  hensyn  til  de  endnu  ikke  opfyldte.  Og  me- 
dens vi  endnu  står  på  fremtidens  dørtærskel,  og  den  kommende 
tids  vidundere  er  i  færd  med  at  blive  afslørede  for  vort  for- 
bavsede blik,  fremstillende  de  mest  storslåede  og  majestætiske 
optrin,  de  mest  forbavsende  revolutioner,  de  forfærdeligste  øde- 
læggelser, såvel  som  de  forunderligste  beviser  på  Jehovas  magt 
og  majestæt  i  den  store  genindsamling  af  hans  så  længe  ad- 
spredte pagtens  folk  fra  jordens  fire  hjørner,  siger  jeg,  medens 
disse  scener  er  i  færd  med  at  vise  sig  for  os,  så  lad  os  i  Jesu 
navn  bøje  os  for  den  store  Jehova  og  i  tro  bede  ham  om,  at  hans 
ånd  må  udvide  vort  hjerte  og  oplyse  vort  sind,  så  vi  kan  forstå 
og  tro  alt  det,  som  er  skrevet,  hvor  overnaturligt  det  end  kan 
synes.  Men,  kære  læser,  hvem  du  end  er,  er  du  ikke  belavet  på 
forfølgelse,  er  du  ikke  beredt  på  at  få  dit  navn  forstødt  som  ondt, 
kan  du  ikke  tåle  at  blive  kaldt  en  skælm,  en  bedrager  eller  en 
dåre,  eller  en,  der  er  besat  af  djævelen,  eller  er  du,  på  grund  af 
menneskelige  trosbekendelser,  tvungen  til  at  tro  netop  så  og  så 
meget  og  ikke  mere,  da  gør  du  bedst  i  at  standse  her;  thi  hvis 
du  skal  tro  det,  der  er  skrevet  i  Bibelen  angående  kommende  be- 
givenheder, da  vil  du  være  nødsaget  til  at  tro  på  sådanne  mirak- 
ler, tegn  og  undere,  åbenbaringer  og  tilkendegivelser  af  Guds 
kraft,  som  endog  vil  overtræffe  alt  det,  som  nogen  tidligere  gene- 
ration har  oplevet:  ja,  du  vil  tro,  at  vandene  skal  adskilles,  og 
Israels  børn  gå  tørskoede  igennem,  når  de  rejser  tilbage  til  deres 
eget  land,  ligesom  de  gjorde  i  Moses's  dage;  thi  intet  menneske 
har  nogensinde  troet  på  Bibelen  uden  at  tro  på  og  forvente  så- 

danne  herlige  begivenheder  i  de  sidste  dage.  Ja,  jeg  vover  at 
sige,  at  en  sådan  bibeltroende  ville  være  noget,  som  kun  få  har 
set  i  denne  slægt,  til  trods  for  al  deres  lovpriste  religion.  Thi 
der  er  stor  forskel  på  at  tro,  at  bogen  er  sand,  når  den  er  luk- 
ket, og  at  tro  de  ting,  som  er  skrevet  deri.  I  kristendommen  anses 
det  nu  for  en  stor  skam  ikke  at  tro  Bibelen,  når  den  er  lukket, 
men  den,  der  vil  gøre  et  forsøg,  vil  se,  at  det  bliver  anset  som  en 
langt  større  skam  at  tro,  at  de  ting,  der  er  skrevet  i  den/ganske 
bestemt  skal  ske.  Det  er  netop  vor  urokkelige  tro  på  Bibelens 
indhold,  og  vor  omhyggelige  fremvisning  af  dette,  der  har  været 
en  hovedårsag  til  den  forfølgelse,  vi  må  lide.  Thi  dersom  folket 
forstod  profetierne,  og  disse  sås  at  gå  i  bogstavelig  opfyldelse, 
ville  dette  splitte  alle  kristenhedens  sekter  og  partier  til  de  fire 
vinde,  og  Kristi  Rige  ville  hæve  sig  på  deres  ruiner,  medens  den 
virkelige  kundskab  om  sandheden  ville  dække  jorden,  ligesom 
vandet  skjuler  havets  bund.  (Es.  11:9). 

Efter  at  have  gjort  disse  bemærkninger  for  at  advare  mine 
læsere,  spørger  jeg,  om  der  er  nogen,  der  har  mod  nok  til  at 
risikere  følgerne,  og  med  mig  skue  ind  i  fremtiden,  så  vil  vi  be- 
gynde med  Es.  11:11-16.  »På  hin  dag  skal  Herren  atter  ud- 
strække sin  hånd  for  at  vinde,  hvad  der  er  til  rest  af  hans  folk, 
fra  Assur  og  fra  Ægypten,  fra  Patros,  Ætiopien  og  Elam,  fra 
Sinear,  Hamat  og  havets  strande.  For  folkene  rejser  han  banner, 
samler  Israels  bortdrevne  mænd,  sanker  Judas  spredte  kvinder 
fra  verdens  fire  hjørner.  Efraims  skinsyge  viger,  og  Judas  avind 
svinder;  Efraim  er  ikke  skinsyg  på  Juda,  og  Juda  bærer  ej  avind 
mod  Efraim.  I  vest  slår  de  ned  på  filisternes  skulder,  sammen 
plyndrer  de  østens  sønner,  mod  Edom  og  Moab  rækker  de  hån- 
den, Ammons  sønner  lyder  dem.  Herren  udtørrer  Ægypterhavets 
Vig  og  svinger  hånden  mod  floden  i  sin  ånds  vælde;  han  kløver 
den  i  syv  bække,  så  man  kan  gå  over  med  sko;  der  bliver  en 
banet  vej  for  dem  af  hans  folk,  som  levnes  fra  Assyrien,  således 
som  der  var  for  Israel,  da  det  drog  op  fra  Ægypten.« 

Her  ser  du,  at  et  banner  skal  oprejses  for  hedningerne  eller 
nationerne;  ikke  alene  for  Judas  adspredte,  men  for  de  for- 
drevne af  Israel.  Jøderne  kaldes  adspredte,  fordi  de  er  ligesom 
udstrøede  blandt  nationerne;  men  de  ti  stammer  kaldes  for- 
drevne, fordi  de  er  fordrevet  fra  nationernes  kundskab  til  et 
land  for  sig  selv.  Læseren  vil  erindre,  at  de  ti  stammer  ikke  har 
boet  i  Kanaans  land,  siden  de  blev  bortfort  af  den  assyriske 
kong  Salmanassar.  Vi  ser  tillige,  i  det  15.  vers,  Guds  forunder- 
lige magt,  som  vil  åbenbare  sig  ved  ødelæggelsen  af  en  lille  arm 
af  Det  røde  Hav,  kaldet  Ægypterhavets  Vig;  og  ligeledes,  at  en 
vis  flods  syv  bække  skal  kløves,  så  man  kan  gå  tørskoet  over; 
og  hvis  nogen  ikke  skulle  forstå  det  bogstaveligt,  siger  det  16. 
vers:  »der  bliver  en  banet  vej  for  dem  af  hans  folk,  som  levnes 
fra  Assyrien,  således  som  der  var  for  Israel,  da  det  drog  op  fra 

Ægypten.«  Nu  har  vi  blot  at  sporge,  om  Det  røde  Hav  i  Moses's 
dage  blev  bogstaveligt  adskilt,  eller  om  det  blot  skulle  forstås 
symbolsk?  Thi  som  det  var  den  gang,  således  skal  det  blive  igen. 
Og  dog  fortæller  nutidens  teologer  os,  at  miraklernes  dage  er 
forbi  for  bestandig;  og  at  de,  som  i  vore  dage  tror,  at  der  kan 
ske  mirakler,  bør  betragtes  som  bedragere,  eller  i  det  mindste 
som  usle,  uvidende  fanatikere,  og  man  advarer  folk  imod  dem, 
idet  man  kalder  dem  falske  lærere,  der,  om  muligt,  ville  forføre 
selv  de  udvalgte.  Om  denne  genoprejsningens  tid  har  profeterne 
talt  så  fuldstændigt  og  så  ofte,  at  vi  kun  kan  anføre  nogle  få  af 
de  tydeligste  eksempler,  som  vil  vise  os  omstændighederne  ved 
den,  samt  måden  og  midlerne,  hvorved  den  skal  gennemføres. 
Jer.  16:14-16  siger:  »Se,  derfor  skal  dage  komme,  lyder  det  fra 
Herren,  da  det  ikke  mere  hedder:  »Så  sandt  Herren  lever,  der 
førte  israeliterne  op  fra  Ægypten!«  men:  »Så  sandt  Herren  lever, 
der  førte  israeliterne  op  fra  Nordens  Land  og  alle  de  lande,  til 
hvilke  han  havde  stødt  dem  bort!«  Og  jeg  fører  dem  hjem  til  de- 
res land,  som  jeg  gav  deres  fædre.  Se,  jeg  sender  bud  efter 
fiskere  i  mængde,  lyder  det  fra  Herren,  og  de  skal  fiske  dem;  og 
siden  sender  jeg  bud  efter  jægere  i  mængde,  og  de  skal  jage  dem 
fra  hvert  bjerg,  hver  høj  og  klippernes  kløfter.«  Det  har  altid 
været  skik  blandt  jøderne,  når  de  ønskede  at  udtrykke  deres 
Guds  storhed,  at  sige:  »Så  sandt  Herren  lever,  der  førte  vore 
fædre  op  fra  Ægypten.«  Dette  udtryk  var  nok  til  straks  at  til- 
bagekalde i  erindringen  den  kraft  og  de  undere,  der  ledsagede 
denne  mindeværdige  begivenhed,  og  de  forbandt  dermed  alt, 
hvad  der  var  stort  og  skønt,  og  det  var  vel  skikket  til  at  ind- 
gyde ærefrygt  tilligemed  en  levende  bevidsthed  om  Israels  Guds 
kraft.  Men  til  vor  forbavselse  skal  der  endnu  ske  noget,  som 
for  en  stund  vil  kaste  alle  fortidens  store  begivenheder  i  glem- 
sel, og  Israels  børn  skal  da  vide,  at  den  store  Gud  lever,  ved  at 
fæste  deres  tanker  på  en  af  den  nyere  tids  begivenheder,  som 
da  vil  have  fundet  sted,  og  som  er  herligere  og  vidunderligere 
end  deres  udgang  af  Ægypten.  De  skal  da  udbryde:  »Så  sandt 
Herren  lever,  der  førte  israelitterne  op  fra  Nordens  Land  og 
alle  de  lande,  til  hvilke  han  havde  stødt  dem  bort,  og  som  forte 
dem  hjem  til  deres  land,  som  han  gav  deres  fædre.«  Erindringen 
herom  vil  være  ledsaget  af  forestillingen  om  alt,  hvad  der  er  her- 
ligt, ophøjet,  vidunderligt  og  forbavsende,  medens  de  erindrer 
de  åbenbaringer,  de  kundgørelser  og  de  mirakler,  der  fandt  sted 
ved  denne  store  begivenhed  for  alle  nationers  øjne,  samt  den 
Guds  nåde,  der  blev  udvist  imod  dem  ved  samme  lejlighed.  Med 
dette  for  øje  udbryder  Jeremias  i  det  sidste  vers:  »Se,  derfor 
lader  jeg  dem  mærke,  denne  gang  lader  jeg  dem  mærke  min  hånd 
og  min  styrke;  og  de  skal  kende,  at  mit  navn  er  Herren.« 

Men  midlerne,  der  skal  bruges  til  at  fremkalde  denne  herlige 
begivenhed,  består  ikke  alene  i  opløftelsen  af  et  banner,  så  vi 

kan  vide,  når  tiden  er  kommet,  men  fiskere  og  jægere  skal  få  den 
beskæftigelse  at  fiske  og  jage  dem  fra  hvert  bjerg  og  hver  høj  og 
ud  af  klippernes  huler.  Læseren  må  her  erindre,  at  man  skal 
ikke  sende  uinspirerede  missionærer  for  at  lære  Israel  flere 
hundrede  forskellige  lærdomme  og  menneskelige  meninger,  og 
fortælle  dem,  at  de  formoder,  at  tiden  omtrent  er  kommet,  da  de 
skal  samles.  Men  himmelens  Gud  skal  kalde  mænd  ved  virkelig 
åbenbaring,  direkte  fra  himmelen,  og  sige  dem,  hvem  Israel  er, 
hvem  indianerne  i  Amerika  er,  om  de  er  af  Israel,  og  ligeledes, 
hvor  de  ti  stammer  er,  og  alle  de  adspredte  levninger  af  dette 
længe  fortabte  folk.  Han  alene  er  det,  som  kan  give  dem  deres 
beskikkelse  og  mission  og  iføre  dem  med  kraft  fra  det  høje  til 
at  udføre  dette  store  værk,  trods  elementernes  rasen  og  al  jor- 
dens og  helvedes  forenede  modstand.  Men,  spørger  du,  hvorfor 
skal  Herren  kalde  mennesker  ved  virkelig  åbenbaring?  Jeg  sva- 
rer, fordi  han  aldrig  har  brugt  nogen  anden  måde  at  kalde  dem 
på  end  netop  denne.  »Og  ingen  tiltager  sig  selv  den  værdighed,« 
siger  apostelen,  »men  man  må  som  Aron  kaldes  dertil  af  Gud.« 
(Hebr.  5:4),  og  Aron  blev,  det  ved  vi  alle,  kaldet  ved  åbenbaring. 

Den  store  Jehova  har  aldrig  anerkendt  og  vil  aldrig  anerkende 
nogen  mands  præstedømme  eller  betjening,  hvis  han  ikke  er  kal- 
det ved  åbenbaring  eller  inspireret  af  ånden  som  i  gamle  dage. 
Men,  ak!  du  forskrækker  mig,  siger  læseren,  thi  alle  nutidens 
teologer  tror  ikke  på  nogen  nyere  åbenbaring  end  Bibelen,  og 
heller  ikke  på  direkte  inspiration  eller  åndens  overordentlige  ga- 
ver. Forkaster  du  dem  alle  og  siger,  at  de  ingen  myndighed  har? 
Jeg  svarer  nej,  thi  Bibelen  selv  gør  det,  og  jeg  er  fuldstændig 
tilfreds  med  dens  afgørelse,  da  de  ingen  steder  er  omtalt  i 
Skriften,  undtagen  som  lærere,  som  folket  selv  har  taget  sig  i 
hobetal  (ved  hobetal  menes  ikke  få,  men  mange).  Men  som 
yderligere  bevis  på,  at  Gud  vil  give  åbenbaringer  for  at  udføre 
sit  herlige  værk,  vil  vi  henvise  til  Ez.  20:33-38.  Det  lyder:  »Så 
sandt  jeg  lever,  lyder  det  fra  den  Herre  Herren:  Med  stærk  hånd 
og  udstrakt  arm  og  udøst  vrede  vil  jeg  vise,  at  jeg  er  eders  konge. 
Med  stærk  hånd  og  udstrakt  arm  og  udøst  vrede  vil  jeg  føre  eder 
bort  fra  folkeslagene  og  samle  eder  fra  de  lande,  hvor  I  er 
spredt,  og  bringe  eder  til  folkeslagenes  ørken,  og  der  vil  jeg  gå  i 
rette  med  eder  ansigt  til  ansigt.  Som  jeg  gik  i  rette  med  eders 
fædre  i  Ægyptens  ørken,  vil  jeg  gå  i  rette  med  eder,  lyder  det 
fra  den  Herre  Herren.  Jeg  vil  lade  eder  gå  under  staven  og  føre 
eder  fuldtalligt  frem.  Jeg  vil  fraskille  dem,  der  var  genstridige 
og  faldt  fra  mig;  jeg  fører  dem  ud  af  deres  udlændigheds  land, 
men  til  Israels  land  skal  de  ikke  komme;  og  I  skal  kende,  at  jeg 
er  Herren.« 

Du  ser,  at  disse  forjættelser  begynder  med  en  dobbelt  forsik- 
ring; først  med  en  ed,  »Så  sandt  jeg  lever,«  for  det  andet  med 
en  forsikring,  »Jeg  vil  vise,  at  jeg  er  eders  konge«,  o.  s.  v.,  og  i 

slutningen  af  samme  kapilel  udbryder  profeten,  for  at  folket  ikke 
skal  misforstå  ham:  »Ak,  Herre,  Herre,  de  siger  om  mig,  at  jeg 
altid  taler  i  lignelser!«  Her  har  vi  Israels  børn,  ført  ud  af  alle 
nationer  med  en  stærk  hånd  og  en  udstrakt  arm  og  med  en  ud- 
øst vrede.  Oh,  I  nationer,  som  modstår  disse  vidnesbyrd,  tag 
eder  i  agt  og  ihukom  Farao,  og  lær  visdom!  Vi  ser  dem  således 
ført  ud  i  folkenes  ørk,  og  der  vil  Herren  gå  i  rette  med  dem 
ansigt  til  ansigt,  ligesom  han  gjorde  med  deres  fædre  i  Ægypten. 
Denne  gåen  i  rette  ansigt  til  ansigt  kan  lige  så  lidt  ske  uden 
åbenbaring  og  Guds  personlige  tilkendegivelse  som  i  gamle  dage. 
Nu  spørger  jeg:  var  alle  hans  tilkendegivelser  for  Israel  i  ørke- 
nen blot  fabler,  der  ikke  skulle  forstås  bogstaveligt?  Hvis  det 
var  således,  da  skal  det  være  lige  sådan  nu,  thi  det  ene  skal 
være  ganske  som  det  andet;  men  det  var  ingen  lignelse,  men  en 
herlig  virkelighed.  Han  vil  lade  dem  gå  under  staven  og  føre 
dem  i  pagtens  bånd.  Dette  minder  os  om  den  nye  pagt,  der  så 
ofte  er  lovet  i  Skriften,  og  som  skal  indgås  med  Israels  hus  og 
med  Judæ  hus,  netop  på  den  tid,  da  de  skal  samles  hjem  fra 
deres  lange  adspredelse.  Nogle  har  tænkt,  at  den  nye  pagt,  der 
skulle  indsamle  Israel,  oprettedes  i  Kristi  og  hans  apostles  dage; 
men  Paulus  fortæller  os,  at  den  endnu  på  hans  tid  var  i  vente. 
I  Rom.  11:25  siger  han,  at  »der  er  kommet  forfærdeise  over  en 
del  af  Israel,  indtil  hedningerne  fuldtalligt  er  gået  ind;  og  så  skal 
hele  Israel  frelses,  som  der  står  skrevet:  Befrieren  skal  komme 
fra  Zion,  han  skal  fjerne  ugudelighederne  fra  Jakob,  og  når  jeg 
borttager  deres  synder,  da  er  dette  min  pagt  med  dem.« 

Heraf  lærer  vi,  at  Paulus  forstod,  at  denne  pagt  skulle  være  i 
en  kommende  tid,  nemlig  ved  Israels  genoprejsning  i  de  sidste 
dage,  når  hedningernes  tider  var  fuldkommede.  Da,  og  ikke 
før,  skulle  der  komme  en  befrier  for  Israel,  fordi  de  havde  for- 
kastet befrieren,  da  han  forste  gang  kom.  Og  han  sagde  selv  til 
jøderne:  »Se,  jeres  hus  bliver  forladt  og  overladt  til  jer  selv!  Thi 
jeg  siger  jer:  Fra  nu  af  skal  I  ikke  se  mig,  før  den  tid  kommer, 
da  I  siger:  Velsignet  være  den,  som  kommer,  i  Herrens  navn!« 
(Matt.  23:38-39).  Da  først  skal  pagten  med  Israel  blive  fornyet. 
Og  selv,  da  apostlene  spurgte  Frelseren,  idet  de  sagde:  »Herre, 
er  tiden  nu  kommet,  da  du  vil  genoprette  riget  for  Israel  «  (Ap. 
Ger.  1:6),  svarede  han  dem,  at  det  ikke  tilkom  dem  at  vide  tider 
eller  timer,  som  Faderen  havde  fastsat  af  egen  magt;  men  de 
skulle  berede  sig  til  at  modtage  den  Helligånds  kraft  og  bære 
vidnesbyrd  om  ham  o.  s.  v.  Det  var  ligesom  han  ville  sige  til 
dem:  Dette  arbejde  er  ikke  for  eder  at  udrette,  men  det  skal  fuld- 
kommes i  Herrens  egen  bestemte  tid,  ved  hvem  han  vil;  men  gå 
I  hen  og  udret  den  gerning,  som  jeg  har  befalet  eder. 

Og  Elias  siger,  idet  han  taler  om  denne  pagt,  at  »Deres  æt 
skal  kendes  blandt  folkene,  deres  afkom  ude  blandt  folkeslag; 
alle,  der  ser  dem,  skal  kende   dem  som  slægten,  Herren  velsig- 

ner.«  (Es.  01:9).  Nu  ved  vi,  at  det  er  et  spørgsmål,  som  kun  kan 
afgøres  ved  åbenbaring,  om  Amerikas  oprindelige  indbyggere 
er  af  Jakobs  sæd  eller  ikke;  og  ligeledes  er  det  en  sag  af  megen 
uvished,  hvor  de  ti  stammer  er  og  hvem  de  er;  men  når  som 
helst  den  nye  pagt  kommer  for  dagen,  vil  den  åbenbare  os  disse 
ting  og  ikke  længere  lade  os  i  tvivl;  vi  skal  da  kende  deres  sæd 
blandt  folkene,  og  deres  afkom  ude  blandt  folkeslagene.  Men 
hvor  forskellig  var  ikke  virkningen,  for  Israels  vedkommende, 
af  den  pagt,  som  gjordes  for  atten  hundrede  år  siden!  Den  ned- 
styrtede dem  i  vantro,  og  bevirkede,  at  alle,  som  siden  den  tid 
har  set  og  hørt  om  dem,  indrømmer,  at  de  er  den  sæd,  som  Her- 
ren har  forbandet.  Når  pagten  bliver  fornyet  i  de  sidste  dage, 
vil  Herren  føre  dem  i  pagtens  bånd  ved  at  åbenbare  sig  for  dem 
ansigt  til  ansigt.  Lad  mig  nu  spørge:  Hvorledes  indgår  Gud  en 
pagt  med  menneskene?  Svaret  må  blive:  Ved  at  meddele  dem 
sin  vilje  ved  virkelig  åbenbaring;  thi  uden  den  ville  det  være 
umuligt  at  indgå  en  pagt  imellem  de  to  parter.  For  at  belyse 
dette  emne  vil  vi  anføre  et  eksempel.  Vi  ser,  hvorledes  vi  indgår 
pagter  med  hinanden.  En  ung  mand  f.  eks.  ønsker  at  indgå  ægte- 
skab med  en  ung  pige;  men  berøv  ham  al  lejlighed  til  at  åben- 
bare sine  tanker  for  hende,  og  afskær  dem  fra  al  direkte  for- 
bindelse med  hinanden,  så  kan  de  umuligt  slutte  nogen  pagt  med 
hinanden.  Og  således  er  det  også  med  den  Almægtige.  Han  har 
aldrig  indgået  nogen  pagt  med  sine  skabninger  uden  ved  åben- 
baring, og  han  kan  umuligt  gøre  det.  Kort  sagt,  når  han  har  op- 
rettet en  pagt  med  menneskene,  hvor  det  har  angået  et  helt  folk, 
så  har  han  deri  indbefattet  præstedømmet,  embeder  og  myndig- 
hed, tilligemed  de  ordinancer  og  velsignelser,  der  tilhører  hans 
pagt.  Således  vil  han  også  gøre  denne  gang.  Når  den  nye  pagt 
oprettes,  vil  Guds  Rige  blive  organiseret  med  alle  sine  embe- 
der, ordinancer,  gaver  og  velsignelser  ligesom  i  gamle  dage; 
men  vi  kommer  tilbage  hertil,  når  vi  skal  omtale  Guds  Rige. 

»Men,«  spørger  du,  »hvorfor  behøver  vi  at  forny  en  pagt,  som 
aldrig  er  blevet  brudt?  Dersom  Herren  indgik  en  pagt  i  apostle- 
nes dage  og  kaldte  den  en  ny  pagt,  hvorfor  skal  den  da  fornys 
igen,  når  den  er  i  kraft,  så  længe  den  ikke  brydes  af  nogen  af 
parterne?«  Dette  er  et  meget  vigtigt  spørgsmål,  hvis  afgørelse 
vedrører  hele  kristenhedens  skæbne.  Vi  må  derfor  være  meget 
forsigtige  med  at  fælde  vor  dom,  for  at  den  kan  blive  fuldstæn- 
dig forståelig  og  beviset  indlysende  for  os.  At  der  oprettedes  en 
pagt  mellem  Gud  og  folket  i  Kristi  og  hans  apostles  dage,  vil  vel 
ingen  kristen  benægte;  og  dersom  den  pagt  aldrig  er  blevet 
brudt,  så  må  den  være  i  kraft  den  dag  i  dag,  og  følgelig  behøves 
der  ingen  ny.  Det  tilkommer  os  altså  nu  at  bevise,  at  den  pagt 
virkelig  er  blevet  brudt,  så  den  ikke  er  i  kraft,  hverken  blandt 
jøder  eller  ikke-jøder,  og  at  de  til  pagten  hørende  embeder,  myn- 
digheder, kræfter  og  velsignelser  er  gået  tabt,  så  de  ingen  steder 

lindes  blandt  menneskene.  For  at  kunne  gøre  dette,  må  vi  først 
undersøge,  hvad  disse  embeder,  myndigheder,  kræfter  og  vel- 
signelser var,  og  dernæst  se,  om  de  endnu  findes  blandt  menne- 
skene. 

Vi  læser,  at  embedsmændene  i  Kristi  Kirke  bestod  af  apostle, 
profeter,  evangelister,  hyrder  og  lærere,  alle  inspirerede  og  ind- 
sat af  Herren  selv,  til  de  helliges  fuldkomne  beredelse,  til  em- 
bedets forvaltning,  o.  s.  v.,  og  at  de  skulle  blive  ved  at  være  i 
menigheden,  indtil  de  alle  nåede  til  enighed  i  troen  på  og  er- 
kendelsen af  Guds  Søn,  til  mands  modenhed,  og  det  mål  af  vækst, 
da  vi  kan  rumme  Kristi  fylde.  (Efes.  4:11->13). 

For  det  andet:  Åndens  gaver,  som  nogle  kalder  overnaturlige, 
var  de  kræfter  og  velsignelser,  der  hørte  til  denne  pagt,  hvor  som 
helst  den  fandtes,  det  være  sig  blandt  jøder  eller  ikke-jøder,  så 
længe  den  var  i  kraft.  Nu  vil  jeg  spørge  den  kristne  verden, 
eller  enhver  af  dens  sekter  og  partier,  om  de  har  apostle,  profe- 
ter, evangelister,  hyrder  og  lærere,  inspirerede  fra  det  høje,  samt 
alle  den  Helligånds  gaver  og  velsignelser,  som  tilhører  den  evan- 
geliske pagt?  Hvis  ikke,  da  er  både  pagtens  embeder  og  kræfter 
ophørt,  og  det  må  være  sket  på  grund  af  et  brud  på  pagten;  thi 
dette  var  årsagen  til,  at  jøderne  mistede  disse  velsignelser,  da 
de  overgaves  til  ikke-jøderne.  Og  Paulus  sagde  til  hedningerne 
i  sit  11.  kapitel  til  romerne,  at  dersom  de  ikke  blev  ved  i  godhe- 
den, ville  de  falde  ligesom  jøderne  før  dem.  Men  for  yderligere 
at  bevise,  at  evangeliets  pagt  blev  brudt  både  af  jøderne  og 
ikke-jøderne,  og  af  alle  andre  folk  på  jorden,  så  den  ikke  længere 
er  i  kraft,  skal  jeg  anføre  Esajas  24:1-6:  »Se,  Herren  gør  Jorden 
tom  og  øde  og  vender  op  og  ned  på  dens  overflade,  han  spreder 
dens  beboere;  det  går  lægfolk  som  præst,  træl  som  herre,  træl- 
kvinde som  frue,  køber  som  sælger,  långiver  som  låntager,  åger- 
karl som  skyldner.  Jorden  tømmes  og  plyndres  i  bund  og  grund, 
thi  Herren  har  talet  dette  ord.  Jorden  blegner  og  segner,  Jorde- 
rig sygner  og  segner,  Jordens  højder  sygner  hen.  Vanhellig  blev 
Jorden  under  dem,  som  bor  der,  thi  lovene  krænked  de,  over- 
trådte budet,  brød  den  evige  pagt.  Derfor  fortærer  forbandelse 
Jorden,  og  bøde  må  de,  som  bor  der.  Derfor  svides  Jordens  be- 
boere bort,  kun  få  af  de  dødelige  levnes.« 

Af  disse  vers  ser  vi,  at  den  samme  hjemsøgelse  venter  både 
præster  og  lægfolk,  rige  og  fattige,  trælle  og  frie,  så  de  alle  skal 
opbrændes  på  få  nær;  og  årsagen  dertil  er,  at  landet  er  besmittet 
på  grund  af  sine  indbyggere,  fordi  de  har  krænket  lovene,  over- 
trådt budet  og  brudt  den  evige  pagt.  Dette  kan  ikke  hentyde  til 
nogen  anden  pagt  end  evangeliets  bud  og  love,  som  gaves  folket 
i  apostlenes  dage;  thi  skønt  en  tidligere  pagt  vel  kunne  være  ble- 
vet brudt,  så  er  dog  aldrig  alle  Jordens  beboere,  på  nogle  få 
nær,  blevet  ødelagt  ved  ild,  fordi  de  havde  brudt  nogen  pagt, 
men  denne  ødelæggelses  skal  ske  ved  ild  lige  så  bogstaveligt  som 

floden  i  Noas  dage,  og  den  vil  fortære  både  præster  og  lægfolk 
på  jorden,  og  det  fordi  de  har  brudt  evangeliets  pagt  med  dets 
love  og  ordinancer;  ellers  må  vi  anskaffe  os  en  ny  udgave  af 
Bibelen  og  udelade  det  24.  kapitel  af  Esajas. 

Efter  nu  at  have  besvaret  dette  vigtige  spørgsmål  håber  jeg,  at 
læseren  indser  nødvendigheden  af  en  ny  pagt  til  frelse  for  de 
få,  der  ikke  bliver  brændt.  Vi  vil  derfor  forlade  dette  emne  og 
vende  tilbage  til  Israels  indsamling.  Du  bør  læse  det  36.,  87.,  38. 
og  39.  kapitel  af  Ezekiels  profeti.  I  det  36.  kapitel  vil  du  finde 
en  forjættelse  til  Israel,  at  de  skal  vende  tilbage  fra  alle  de  na- 
tioner, hvor  de  har  været  adspredt,  og  blive  bragt  tilbage  til  det 
land,  som  Gud  gav  deres  fædre.  Jerusalem  skal  fyldes  af  menne- 
skehjorde, og  alle  Judæas  ødelagte  byer  skal  atter  blive  opbyg- 
get, befæstet  og  beboet.  Landet  skal  blive  indhegnet,  pløjet  og 
tilsået,  så  det  skal  siges:  »Dette  land,  som  var  ødelagt,  er  blevet 
som  Edens  Have.«  »Og  folkene,  der  er  tilbage  rundt  om  eder, 
skal  kende,  at  jeg,  Herren,  har  opbygget  de  nedrevne  byer  og 
tilplantet  det  ødelagte  land;  jeg,  Herren,  har  talet,  og  jeg  fuld- 
byrder det.«  »Så  skal  de  omstyrtede  byer  blive  fulde  af  menne- 
skehjorde, og  de  skal  kende,  at  jeg  er  Herren.«  I  det  37.  kapitel 
vil  du  finde,  at  profeten,  efter  synet  om  de  dødes  opstandelse, 
går  videre  og  taler  om,  at  de  to  folk  skal  blive  til  eet  folk  på 
Israels  bjerge,  og  at  een  konge  skal  være  konge  over  dem  alle; 
og  når  dette  opfyldes,  skal  de  ikke  mere  adskilles  i  to  riger. 
Endvidere  skal  Herrens  tabernakel  være  hos  dem,  og  hans  hel- 
ligdom midt  iblandt  dem  evindelig;  han  vil  bestandig  være  deres 
Gud,  og  de  skal  være  hans  folk.  »Og  folkene  skal  kende,  at  jeg  er 
Herren,  som  helliger  Israel,  når  min  helligdom  bliver  i  deres 
midte  evindelig.«  (Sidste  vers).  Det  er  vel  bekendt,  at  Juda  og 
de  ti  stammer  aldrig  har  været  een  nation  på  Israels  bjerge,  siden 
de  dage,  da  de  først  blev  adskilt  i  to  nationer. 

Men  når  dette  sker,  skal  endog  hedningerne  erkende  det  og 
blive  overbevist  om  den  sande  Gud,  ligesom  Kyros.  Dersom  nu 
de  kristne  missionærer  skal  omvende  verden,  før  Herren  udfører 
dette  store  værk,  da  vil  det  spare  Herren  den  ulejlighed  at  gøre 
det  på  sin  egen  måde,  og  det  ville  hindre  profetiernes  opfyldelse; 
Herrens  ord  ville  slå  fejl,  og  hele  verden  nedsynke  i  vantro.  Her- 
ren sagde  ganske  rigtigt:  »Mine  tanker  er  ikke  eders  tanker,  og 
mine  veje  er  ikke  eders  veje.«  I  38.  og  39.  kapitel  viser  Herren  os 
et  syn  af  mange  folkeslag,  forenede  under  eet  stort  hoved,  hvem 
det  behager  Herren  at  kalde  Gog;  og  denne  store  hær  kommer 
ridende,  bevæbnet  med  alle  slags  våben,  op  imod  Israels  bjerge 
som  en  sky,  der  skjuler  landet;  deres  formål  er  at  tage  bytte  og 
røve  guld  og  sølv,  fæ  og  gods  i  stor  mængde. 

(Fortsættes). 

©er?  danske  mission. 


Da  der  i  den  senere  tid  har  været  mange  afløsninger  og  nyindsæt- 
telser  på  grund  af  missionærers  hjemrejse,  bringer  vi  hermed  en 
komplet  liste  over  dem,  der  på  nuværende  tidspunkt  holder  stillinger 
i  den  danske  mission: 

Missionspræsidentskabet: 

Mark  Junius  Sørensen,  missionspræsident. 
Ejnar  Nielsen,  1.  rådgiver. 
William  M.  Hansen,  2.  rådgiver. 

Præsidentinde  for  Kvindelig  hjælpeforening  i  den  danske  mission: 
Mary  G.  Sørensen. 

Missionssekretær : 

Kay  L.  Flinders. 

Hovedbestyrelse  for  Kvindelig  hjælpeforening: 
Mary  G.  Sørensen,  præsidentinde. 
Mary  Kaiser,  sekretær. 

Hovedbestyrelse  for  søndagsskolen: 
John  Boyd  Nielsen,  præsident. 
Phyllis  M.  Aagaard,  sekretær. 

Hovedbestyrelse  for  ungdomsforeningerne : 
John  Boyd  Nielsen,  præsident. 
Phyllis  M.  Aagaard,  1.  rådgiver. 
Phyllis  M.  Aagaard,  sekretær. 

Hovedbestyrelse  for  Primary: 

Juanita  M.  Flinders,  præsidentinde. 
Henny  Holmegaard,  sekretær. 

Hovedbestyrelse  for  Genealogisk  forening: 
Ejnar  Nielsen,  præsident. 
Arthur  Haun,  1.  rådgiver. 
Ellen  S.  O'Brien,  sekretær. 

Distriktspræsidenler  i  den  danske  mission: 
København  distrikt:  Howard  E.  Otteson. 
Aalborg  distrikt:  Frank  E.  Lund. 
Aarhus  distrikt:  Kay  L.  Jensen. 
Esbjerg  distrikt:  Kenneth  Boyd  Baugh. 
Odense  distrikt:  Leon  B.  McCarrev. 

Lad   dig   lede   af  Herrens  Ånd! 

Hvad  er  det,  der  gør,  at  eet  menneske  er  anderledes  end  et  andet? 
Hvorfor  er  nogle  mennesker  gode  og  andre  onde?  Ja,  hvorledes  kan 
det  samme  menneske  være  god  og  kærlig  det  ene  øjeblik,  og  ond  og 
hævngerrig  det  andet? 

Det  afhænger  af  den  ånd,  der  har  bolig  i  hans  legeme.  Hvis  vi  har 
Guds  Ånd  hos  os,  vil  vi  føle  en  indre  glæde  og  tilfredshed,  og  søge  at 
gøre  andre  delagtige  i  vor  glæde,  —  vort  hjerte  vil  strømme  over 
med  det,  hvormed  det  er  fyldt. 

Lad  os  stræbe  efter  altid  at  være  fyldt  med  Herrens  Ånd,  da  kan 
der  kun  være  plads  for  glæde  og  kærlighed  til  vor  næste  i  vor  sjæl. 
Men  hvorledes  kan  vi  fylde  os  med  Herrens  Ånd?  Hvorledes  kan  vi 
opsoge  Herrens  Ånd?  Vi  kan  opsøge  den  i  Hans  kirke,  og  ved  at  leve 
evangeliet  —  både  når  nogen  ser  det,  og  når  ingen  ser  det  —  thi  vor 
åndelige  tilstand  påvirkes  såvel  af  dårlige  gerninger,  der  udføres 
usynligt  for  andre,  som  af  gerninger,  som  alle  kan  iagttage. 

Herrens  Ånd  vil  vige  bort,  når  som  helst  vi  tillader  nogen  dårlig 
tanke  at  komme  til  vort  sind  —  ligesom  lyset  viger  for  mørket.  Hvor 
solen  skinner,  viger  mørket  bort  —  hvor  Herrens  Ånd  er  tilstede, 
må  alle  mørkets  magter  vige. 

Hvor  findes  Herrens  Ånd  i  højere  grad  end  i  Hans  kirke?  Jeg  har 
besøgt  verdens  store  kirker:  Westminster  Abbey  i  London,  Notre 
Dame  i  Paris,  og  Peterskirken  i  Rom,  jeg  har  beundret  de  pragtfulde 
marmorsøjler  og  skønne  kunstværker,  jeg  har  vandret  mig  træt  i 
disse  enorme  kirkerum  og  imponeret  stirret  op  mod  den  mægtige  kup- 
pel i  verdens  største  kirke,  hvorunder  Rådhustårnet  i  København  let 
kunne  stå  uden  at  støde  imod;  jeg  har  besøgt  disse  steder,  men  intet 
sted  har  jeg  fundet  Guds  Ånd,  som  jeg  har  fundet  den  i  selv  det  mind- 
ste og  fattigste  lokale,  hvor  en  gudstjeneste  har  været  afholdt  i  min, 
i  Guds  egen  kirke,  i  Jesu  Kristi  Kirke  af  Sidste  Dages  Hellige.  Det, 
der  giver  en  kirke  så  vel  som  et  menneske  værdi,  er  den  ånd,  som 
findes  deri,  en  kirke  er  en  kirke,  dersom  Herrens  Ånd  findes  der; 
mennesker  kan  bygge  kirker,  men  de  kan  ikke  fylde  dem  med  Her- 
rens Ånd,  og  Herren  giver  sin  Ånd  til  den,  der  holder  Hans  befalinger, 
og  til  den  kirke,  der  lærer  Hans  lærdomme,  og  som  han  har  bemyn- 
diget til  at  udføre  sine  ordinancer. 

Falske  principper  behersker  mange  mennesker  og  leder  deres  hand- 
linger ad  forkerte  veje.  Deres  mål  for  ret  og  uret  er  fejlagtige.  Sø- 
skende, og  alle  oprigtige,  retfærdige  mennesker  i  dette  land  —  under- 
søg det  mål,  hvormed  De  måler  sandhed  og  usandhed,  se  det  ved 
siden  af  det  mål  i  guld,  som  Herren  har  givet  os  i  evangeliet  —  se 
om  Deres  mål  er  i  overensstemmelse  med  det  mål  for  sandhed  og  ret- 
færdighed, som  Herren  har  gengivet  i  sin  fuldkommenhed  til  sin 
kirke:   Jesu  Kristi  Kirke  af  Sidste  Dages  Hellige. 

Hvis  nogen  vil  spørge  mig  om,  hvornår  jeg  har  haft  mine  lykke- 
ligste timer,  da  vil  jeg  svare  dem,  at  det  var,  når  jeg  blev  fyldt  med 
Herrens  Ånd  —  og  vor  lykke  er  afhængig  af,  at  vi  kan  modtage  og 
beholde  denne  Ånd  i  vort  legeme.  Søg  derfor  Herrens  Ånd. 

Ejnar  Due  Jensen,  Horsens. 


Rejsegilde  på  den  nye  kirkebygning  i 


Odense. 


Som  indledning  til  Odense  grenskonference  blev  der  ved  middags- 
tid Iordag  den  24.  januar  holdt  rejsegilde  på  den  nye  kirkebygning.  Til 
stede   var  missionspræsident   Mark  Junius   Sorensen,   søster  Mary   G. 

Sorensen,  grenens  missionærer  og  nogle  få  søskende  og  venner,  samt 
håndværkerne  og  mestrene.  Broder  Erik  Andersen  bød  velkommen  og 
der  blev  holdt  korte  taler  af  præsident  Sorensen,  murermesteren,  bro- 
der T.  Schiller,  og  af  tømrermesteren.  Hver  arbejder  modtog  en  min- 
dre pengegave  samt  en  Mormons  Bog  med  dedikation.  Derefter  blev 
der  serveret  Hot  Dogs  og  »nisseøl«  og  sodavand;  en  rigtig  pølsemand 
med  vogn  og  de  tilstedeværende  søstre  stod  for  traktementet. 

L.  C. 


Odense  kirkebygning  den  8.  februar  1953. 


Bemærk:  Alle  penge  som  indsendes  til  Kirkens  kontor,  bedes 
sendt  til  CHUBCH  OF  JESUS  CHBIST  OF  LATTEB.DAY 
SAINTS,  Priorvej  12,  København  F.  Postgirokonto  nr.  333.38, 
og  ikke  til  de  enkelte  organisationer.  På  talonen  anføres 
hvad  pengene  er  til. 

Q)et  ugjorte. 


Det  er  ikke  det,  som  du  gjorde, 

men  det,  som  du  ugjort  ved, 

der  lægger  sig  tungt  på  dit  hjerte 

ved  aften,  når  solen  går  ned. 

De  milde  ord,  som  du  glemte, 

det  brev,  som  du  ikke  skrev, 

de  blomster,  du  ikke  sendte, 

til  bitre  minder  dig  blev. 

Den  sten  som  du  kunne  borttage 

på  andre  menneskers  sti, 

det  råd  de  forgæves  vented. 

men  du  gik  hastig  forbi. 

Det  gode  og  varme  håndtryk, 

hvortil  du  ikke  fik  tid, 

fordi  du  var  fyldt  af  dit  eget, 

optaget  af  dagens  strid. 

Fra  konferencen  19.  oktober  1952  i  Aarhus. 
Ingeborg  Sørensen, 
Randers. 

Referater  fra  grenskonferencerne. 

Frederikshavn  10.  og  11,  januar.  Frederikshavn  gren  indledte  sin 
grenskonference  med  en  fest  lørdag  aften,  hvor  underholdningen  be- 
stod af  sange,  sunget  af  en  missionær-sekstet  fra  Aalborg  og  af  grenens 
søstre,  samt  oplæsning,  forevisning  af  farvefilm  og  forskellige  lege; 
til  sidst  blev  der  serveret  forfriskninger,  bestående  af  brune  bønner  og 
æblekage.  Alle  tilstedeværende  morede  sig  dejligt.  Tilstede  ca.  40'  sø- 
skende og  venner. 

Søndag  formiddag  udførtes  et  fint  program  med  sange,  oplæsning 
og  taler  af  såvel  de  tilstedeværende  børn  som  af  de  voksne,  dernæst 
fik  alle  de  lokale  søskende  lejlighed  til  at  bære  deres  vidnesbyrd  for 
forsamlingen.  Tilstede  var  ialt  45. 

Gudstjenesten  søndag  aften  var  som  sædvanlig  konferencens  højde- 
punkt, vi  fik  her  lejlighed  til  at  høre  gode  opbyggende  taler  af  grens- 
forstanderen,  ældste  Dwayne  E.  Larsen,  distriktspræsidenten,  ældste 
Frank  E.  Lund,  og  missionspræsident  Mark  Junius  Sorensen,  hvorved 
vort  vidnesbyrd  blev  stærkere  om  sandheden  af,  at  Gud  har  talt  påny, 
og  at  vi  tilhører  den  eneste  sande  kirke. 

Vi  har  grund  til  at  være  taknemmelige  for  en  dejlig  konference,  hvor 
vi  i  fred  fik  lov  til  at  samles  med  vore  søskende  og  venner  og  tjene 
Gud. 

./.   K. 

Vejle,  10.  og  11,  januar.  Grenskonferencen  i  Vejle  indledtes  med  en 
lille  fest  i  broder  og  søster  Komars  hjem  lørdag  aften.  Aftenen  gik  med 
at  synge  fædrelandssange  og  kanons,  som  var  under  ledelse  af  søster 
Jytte  Nørskov.  Senere  på  aftenen  blev  der  serveret  forfriskninger,  som 
var  medbragt  af  de  tilstedeværende.  Aftenen  sluttede  med  bøn.  Til- 
stede ialt  26. 

Om  søndagen  holdtes  søndagsskole  kl.  10.  Børneklassen  udførte  et 
program  med  oplæsning  og  sange.  Derefter  var  der  et  par  taler  fra 
den  voksne  klasse.  Tilstede  34. 

Aftenmødet  kl.  19  indledtes  med  sang  og  bøn.  Derefter  talte  distrikts- 
præsident,  ældste  Kay  L.  Jensen,  ældste  Paul  W.  Poppe  og  til  sidst 
2.  rådgiver  i  missionspræsidentskabet,  præsident  William  M.  Hansen. 
Imellem  talerne  var  der  en  duet  »Herre,  vi  samles«,  ved  søster  Rita 
Nørskov  og  søster  Jytte  Nørskov.  Mødet  sluttede  med  bøn.  Tilstede 
ialt  20. 

Vi  var  alle  enige  om,  at  vi  havde  fået  opbyggelse  og  noget  at  tænke 
på  gennem  det  kommende  år. 

J.  N.   R. 

Slagelse,  18,  januar.  Grenskonferencen  i  Slagelse  begyndte  søndag 
morgen  med  et  velfærdsmøde,  hvor  vi  hørte  taler  af  søster  Ingeborg 
Hansen  og  grensforstander,  ældste  Leon  Petersen  om,  hvad  velfærds- 
planen  går  ud  på,  hvornår  den  blev  påbegyndt,  samt  hvilke  særlige 
opgaver  det  kvindelige  hjælpearbejde  har.  Derefter  talte  missionspræ- 
sident  Mark  Junius  Sørensen  om  velfærdsplanen  hjemme  og  ude  i  mis- 
sionen samt  om  de  opgaver,  der  skulle  udføres  i  det  nye  år.  Tilstede  9. 

Kl.  10  afholdtes  søndagsskole,  hvor  børnene  fortalte  om  ting  fra 
Bibelen  og  Mormons  Bog,  og  derefter  sang  for  os.  Broder  Gunner  An- 
dersen talte  derefter  om  »Hvad  betyder  søndagsskolen  for  os?«  og 
søster  Marie  Petersen  om  »Våger  og  beder,  så  I  ikke  falder  i  fristelse.« 
Distriktspræsident  Howard  E.  Otteson  sang  en  solo  og  talte  derefter 
til  os  om  de  store  ting,  som  præstedømmet,  igennem  myndighed  fra 
Gud,  kan  udføre,  f.  eks.  helbredelse  af  syge  ved  håndspålæggelse.  Præ- 
sident Otteson  kaldte  derefter  nogle  søskende  op  til  kortfattede  taler. 
Tilstede  20. 

Funktionærmøde  afholdtes  kl.  17,30.  De  forskellige  organisationer 
aflagde  beretning  for  det  forløbne  år.  Derefter  talte  ældste  Glenn  G. 
Vincent  om,  hvorfor  vi  har  klassearbejde,  og  hvorledes  det  skal  udfø- 
res. Distriktspræsidenten  talte  om  glæden  ved  at  samles,  selv  om  vi 
var  få.  Tilstede  13. 

Mødet  søndag  aften  begyndte  kl.  19.  Efter  nadveren  blev  præsident- 
skabet og  grenens  funktionærer  opretholdt  af  distriktspræsidenten. 
Konferencens  motto,  Matt.  7:7,  var  emnet  for  aftenens  taler.  Ældste 
Leon  B.  Petersen  talte  ud  fra  emnet,  »Beder,  så  skal  I  få«,  bed  med 
ord  fra  hjertet  og  ikke  med  tillærte  ord.  Så  talte  præsident  Otteson  ud 
fra  emnet,  »Søger,  så  skal  I  finde«,  søg  først  Guds  rige,  ikke  jordisk 
rigdom,  men  visdom.  Efter  en  sangsolo  ved  præsident  Otteson  talte 
missionspræsident  Sørensen  ud  fra  emnet,  »Banker  på,  så  skal  der  luk- 
kes op  for  eder«,  og  om  ansvaret  hos  dem,  som  bringer  evangeliet,  at 
ingen  skal  vildledes. 

Det  var  dagens  sidste  møde,  og  vi  skiltes  i  glæde  og  taknemmelighed 
mod  Gud  for  en  vellykket  konference.  Tilstede  23. 

G.  A. 

Silkeborg,  18.  januar.  Konferencen  indledtes  med  præstedømsmøde 
kl.  8,30,  hvor  to  lokale  brødre,  en  fra  det  aronske  og  en  fra  det  mel- 
kisedekske  præstedømme,  talte.  Derefter  talte  grensforstanderen  fra 
Aarhus,  ældste  Creed  Mortensen,  distriktspræsidenten,  ældste  Kay  L. 
Jensen,  og  1.  rådgiver  i  missionspræsidentskabet,  præsident  Ejnar  Niel- 
sen. Tilstede  9. 

Under  søndagsskolen  kl.  10  udførte  børnene  og  repræsentanter  fra 
junior-  og  senior-klasserne  et  dejligt  program  over  emnet  »Lader  de 
små  børn  komme  til  mig,«  det  gav  et  godt  indtryk  af,  hvad  søndags- 
skolen lærer.  Tiden  blev  derefter  overgivet  til  præsident  Ejnar  Nielsen, 
der  læste  to  fortællinger  for  børnene,  og  derefter  kaldte  ældste  Creed 
Mortensen  og  distriktspræsident  Kay  L.  Jensen  op  til  at  tale.  Til- 
stede 35. 

Kl.  lil,45  afholdtes  et  genealogisk  møde,  hvor  præsident  Ejnar  Niel- 
sen kort  talte  om  betydningen  af  arbejdet  for  de  døde,  hvorefter  han 
besvarede  spørgsmål  fra  søskende.  Tilstede  13. 

Ved  nadvermødet  kl.  19  var  der  nogle  afløsninger  og  nyindsættelser 
i  forskellige  organisationer,  hvorefter  samtlige  funktionærer  i  grenen 
opretholdtes.  Grensforstander  Aage  Pedersen  talte  over  emnet  »Evan- 
geliet må  føre  til  aktivitet«,  hvorefter  søster  Solveig  Karlsen  spillede 
en  orgelsolo.  Distriktspræsident  Kay  L.  Jensen  talte  om  »Dåb«,  søster 
Norma  Overgaard  sang  »Søger,  så  skulle  I  finde«,  og  til  sidst  talte 
præsident  Ejnar  Nielsen  over  emnet  »Tro  og  gerninger«.  Tilstede  35. 

Aa.  P. 

Aalborg,  17.,  18,  og  19.  januar.  Grenskonfereneen  i  Aalborg  indledtes 
lørdag  med  en  vellykket  sang-  og  musikaften.  Tilstede  109. 

Søndag  kl.  10  var  der  søndagsskole,  hvor  vi  fik  lejlighed  til  at  høre 
fra  børnene  i  de  forskellige  klasser  om  de  ting,  de  lærer  i  søndags- 
skolen som  de  tolkede  i  sang,  deklamation  og  tale.  Søndagsskolens  for- 
stander, hans  to  rådgivere  og  andre  søskende  talte  om  Guds  godhed  og 
kærlighed  og  bar  deres  vidnesbyrd.  2.  rådgiver  i  missionspræsident- 
skabet, præsident  William  M.  Hansen,  talte  derefter  om  sangens  betyd- 
ning og  bar  sit  vidnesbyrd.  Tilstede  107. 

Søndag  eftermiddag  kl.  17  var  der  funktionærmode,  hvor  der  blev 
givet  rapport  fra  de  forskellige  organisationer,  og  problemer  angående 
Kirkens  fremgang  blev  drøftet.  Præsident  William  M>.  Hansen  gav  os 
mange  gode  råd.  Tilstede  43. 

Søndag  aften  kl.  19  var  konferencens  hovedmøde.  Efter  at  grenens 
funktionærer  var  blevet  opretholdt,  talte  grensforstander  Th.  Therkild- 
sen om  tro,  omvendelse  og  dåb.  Efter  en  sang  ved  ungpigekoret  talte 
distriktspræsident,  ældste  Frank  E.  Lund,  om  tilgivelse,  hvorefter 
koret  sang  »De,  som  sår  med  tårer«.  Aftenens  sidste  taler  var  præsi- 
dent William  M.  Hansen,  der  talte  over  emnet  »Hvorledes  bliver  vi 
styrket  i  vor  tro«,  og  derefter  fortalte  om  forskellige  oplevelser,  han 
havde  haft.  Tilstede  102. 

Konferencens  sidste  møde  afholdtes  mandag  aften,  og  var  et  mode 
for  præstedømmet,  Kvindelig  hjælpeforening  og  velfærdsarhejdet.  Æld- 
ste Clifford  Kindred  talte  om  præstedømmet,  Kvindelig  hjælpefor- 
enings præsidentinde,  Inger  Bendtsen,  om  Kvindelig  hjælpeforenings 
arbejde,  og  broder  Chr.  Bendtsen  og  søster  Maren  Madsen  om  velfærd. 
Det  var  et  mode,  hvor  Guds  ånd  kunne  føles  i  høj  grad,  og  da  præsi- 
dent William  M.  Hansen  talte  til  os,  udtalte  han,  at  det  var  kun  få 
gange,  han  havde  følt  Guds  ånd  så  stærkt  som  i  dette  møde.  Til- 
stede 65. 

Th.    Th. 

Odense,  24.  og  25.  januar. 

Konferencen  indledtes  med  en 
fest  lørdag  aften.  Festen  formede 
sig  som  en  stor  familiefest,  idet 
medlemmerne  var  samlet  for  at  ny- 
de hinandens  selskab  og  spise  den 
medbragte  mad,  som  blev  dækket 
ud  på  to  store  borde  og  spist  i 
fællesskab.  Efter  spisningen  var 
der  en  vellykket  underholdning  af 
»Mia  Maids«  pigerne  under  ledelse 
af  søster  Lilli  Christoffersen.  Til- 
stede 60. 

Søndag  formiddag  kl.  10  afhold- 
tes søndagsskole,  hvor  medlemmer 
af  børneklasserne  og  seniorklassen 
talte  over  konferencens  emne 
»Kærlighed«.  Imellem  talerne  var 
der  en  duet  ved  ældste  Arliss  Jen- 
sen og  frk.  Inge  Christiansen,  og 
en  solo  ved  missionspræsidentinde, 

søster  Mary  G.  Sorensen.  Til  slut  talte  grensforstanderen,  ældste  Mar- 
cus J.  Gregersen,  om  kærlighed  blandt  menneskene  hele  verden  over, 
og  om  at  vi  altid  skal  vise  kærlighed  til  vor  næste.  Tilstede  60. 

Konferencens  sidste  møde  var  aftenmødet  kl.  19.  Efter  nadveren  blev 
der  af  distriktspræsidenten,  ældste  Leon  R.  MoCarrey,  foretaget  for- 
skellige afløsninger  og  indsættelser,  hvorefter  Kirkens  øverste  autorite- 
ter, den  danske  missions  præsidentskab  samt  Odense  grens  funktionæ- 
rer blev  opretholdt. 

Aftenens  første  taler  var  ældste  Marcus  J.  Gregersen,  der  talte  over 
konferencens  emne  »Kærlighed«:  uden  kærlighed  og  enighed  kan  der 
ikke  forventes  fremgang.  Efter  en  sang  af  koret  talte  ældste  Leon  R. 
McCarrey  over  samme  emne  og  citerede  i  denne  forbindelse  forskellige 
skriftsteder  fra  Bibelen.  Aftenens  sidste  taler  var  missionspræsident 
Mark  Junius  Sorensen,  der  ligeledes  talte  ud  fra  konferencens  emne  og 
citerede  nogle  udtalelser  af  Brigham  Young   fra  en  tale  til  medlem- 


,Mia  Maids"  piger  underholder. 

merne  af  Kirken:  »Vi  skal  være  kærlige  og  enige,  uselviske  og  aflægge 
vore  fejl,  og  elske  vor  næste  som  os  selv.  Vi  skal  alle  blive  dømt  efter 
vore  gerninger.«  Præsident  Sørensen  sluttede  sin  tale  med  kraftige  ord 
til  de  sidste  dages  helliges  missionærer,  medlemmer  og  undersøgere. 
—  Tilstede  73. 

C.  K.  H. 

Fredericia,  31.  januar  og  1.  februar,  Konferencen  indledtes  lørdag  af- 
ten med  en  lille  sammenkomst  med  underholdning  og  film  samt  et  par 
musiknumre,  udført  af  missionærer,  derefter  blev  der  serveret  for- 
friskninger. Vi  havde  en  dejlig  aften,  og  vi  kunne  mærke,  at  Guds  ånd 
var  med  os  denne  aften. 

Søndag  morgen  afholdtes  et  møde  for  Kvindelig  hjælpeforening  og 
præstedømmet.  Vi  fik  en  oversigt  over  Kvindelig  hjælpeforenings  ar- 
bejde i  det  forløbne  år,  og  man  kunne  deraf  se,  at  søstrene  har  gjort 
et  stort  arbejde,  og  det  er  vi  meget  taknemmelige  for,  og  vi  vil  takke 
vor  himmelske  Fader  for,  at  han  gav  dem  styrke  til  at  udføre  det 
store  arbejde.  Vi  hørte  derefter  inspirerende  taler  af  vor  grensfor- 
stander,  broder  Johs.  Liljengren,  og  af  distriktspræsident,  ældste  K. 
Boyd  Baugh.  Til  slut  talte  1.  rådgiver  i  missionspræsidentskabet,  præ- 
sident Ejnar  Nielsen  om  vort  arbejde  i  det  kommende  år,  og  Kvinde- 
lig hjælpeforening  fik  deres  velfærdsopgaver  for  1953  at  vide. 

Kl.  10  begyndte  søndagsskolen,  og  vi  hørte  fra  børnene  tre  glim- 
rende taler  over  konferencens  motto:  »Thi  hele  loven  er  opfyldt  i  eet 
ord,  du  skal  elske  din  næste  som  dig  selv.«  Det  var  en  stor  velsignelse 
at  høre  tre  børn  tale  over  dette  emne,  og  vi  voksne  kan  sikkert  lære 
meget  af  disse  børn.  Derefter  hørte  vi  medlemmerne  af  søndagsskolens 
bestyrelse  tale  over  det  samme  emne,  og  man  kunne  føle,  at  de  var 
inspirerede  af  Guds  ånd. 

Om  eftermiddagen  var  der  funktionærmøde  med  diskussion,  og  der 
blev  holdt  en  række  taler,  som  gav  indblik  i  de  forskellige  organisa- 
tioners arbejde. 

Kl.  191  afholdtes  det  sidste  møde  under  konferencen.  Efter  at  grenens 
funktionærer  var  blevet  opretholdt,  talte  broder  Johs.  Liljengren  over 
emnet:  Kærlighed  til  vor  næste,  og  han  gik  ud  fra  den  nu  afdøde  præ- 
sident, George  Albert  Smith,  som  var  fyldt  med  kærlighed  hele  sit  liv 
igennem.  Derefter  talte  ældste  K.  Boyd  Baugh  om  det  største  bud  i 
loven,  at  vi  altid  skal  gøre,  hvad  der  står  i  vor  magt  for  at  hjælpe  vore 
medmennesker  og  elske  dem  som  os  selv.  Til  slut  talte  præsident  Ejnar 
Nielsen  om  kærlighed  blandt  søskende,  han  understregede,  at  hvis  vi 
altid  vil  gøre  Hans  vilje,  vil  vi  have  fremgang  i  livet,  og  Guds  ånd  vil 
altid  være  med  os. 

Vi  følte,  at  Guds  ånd  havde  været  med  os  gennem  hele  konferencen, 
og  at  vi  i  det  kommende  år,  gennem  de  ord,  som  vi  havde  hørt,  vil 
kunne  have  mere  kærlighed  til  vor  næste,  og  vor  himmelske  fader 
vil  da  skænke  os  sine  rigeste  velsignelser. 

J.   W. 

Nyt  fra  hjælpeorganisationerne 


Kvindelig  hjælpeforening. 

Kære  søstre  i  Kvindelig  hjælpeforening! 

Den  17.  marts  er  det  Kvindelig  hjælpeforenings  fødselsdag.  Det  er 
da  111  år  siden,  at  den  ældste  af  Kirkens  organisationer  blev  oprettet. 
Den  er  forskellig  fra  alle  andre  kvindeforeninger  i  verden,  fordi  den 
blev  organiseret  af  Profeten  Joseph  Smith  under  guddommelig  vejled- 
ning fra  vor  himmelske  Fader.  Det  er  intet  under,  at  den  er  vokset 
og  har  blomstret  fra  den  beskedne  begyndelse  med  26  kvinder,  til  den 
i  dag  har  over  120.000  medlemmer. 

Organisationens  navn  var  i  begyndelsen  »Den  kvindelige  hjælpe- 
forening i  Nauvoo«.  Den  skulle  være  en  hjælp  for  præstedømmet.  Den 
gang  arbejdede  Kvindelig  hjælpeforening  under  ledelse  af  præstedøm- 
met og  under  dets  vejledning,  ligesom  den  gør  i  dag. 

Søster  Emma  Hale  Smith,  Profetens  hustru,  blev  valgt  som  den  første 
præsidentinde  i  foreningen. 

Hensigten  med  oprettelsen  af  Kvindelig  hjælpeforening  var  den  sam- 
me som  hensigten  er  i  dag,  men  den  har  udviklet  sig  til  et  meget  større 
omfang.  Nogle  af  dens  formål  er  følgende:  At  vise  godgørenhed  uden 
hensyn  til  trosbekendelse  eller  nationalitet.  At  drage  omsorg  for  de 
værdige  trængende  og  syge.  At  hjælpe  i  tilfælde  af  dødsfald.  At  hjælpe 
med  til  at  opretholde  en  høj  moralsk  standard  i  samfundet,  samt  at 
studere  og  undervise  om  evangeliet. 

I  omkring  30  nationer  i  verden  finder  vi  velorganiserede  grupper  af 
Kvindelig  hjælpeforening.  Ingen  andre  steder  kan  man  finde  mere 
enighed,  kærlighed  og  godhed  blandt  medlemmerne  af  en  forening. 
De  kommer  fra  alle  samfundslag.  Det  drejer  sig  ikke  om,  hvorvidt  den 
ene  ejer  mere  af  denne  verdens  gods  end  den  anden,  om  den  ene  skal 
lære  og  den  anden  undervise,  eller  fra  hvilket  land  de  kommer,  alle 
mødes  i  de  fælles  opgaver.  De  kommer  for  at  undervise  og  for  at 
lære,  for  at  bede  og  synge  og  lære  i  fællesskab. 

»Du  skal  elske  din  næste  som  dig  selv«  var  en  af  Frelserens  befalin- 
ger. Kvindelig  hjælpeforenings  medlemmer  giver  meget  af  deres  tid  og 
meget  materiel  hjælp  til  de  trængende,  de  gamle,  de  syge  og  de  ulyk- 
kelige, og  gengiver  troen  til  dem,  der  er  kommet  bort  fra  den  snævre 
og  lige   vej. 

Deres  hjælp  er  virkelig  godgørenhed,  for  ingen  tanke  på  verdslig 
fortjeneste  finder  plads  hos  dem.  De  synes  atter  at  have  hørt  de  ord, 
der  blev  udtalt  for  så  længe  siden:  »Hvad  I  har  gjort  imod  en  af  disse 
mine  mindste  brødre,  har  I  gjort  imod  mig.«    (Matt.   25:40). 

At  blive  regnet  med  som  medlem  af  denne  vidunderlige  organisation 
er  et  privilegium  og  en  gunstig  lejlighed.  Enhver  sidste  dages  hellig 
kvinde  bør  føle  det  som  en  ære  og  en  velsignelse  at  blive  indskrevet 
og  deltage  i  alle  møderne. 

Må  vi  vedblive  at  vokse  og  trives  i  tro,  håb  og  kærlighed. 

Kvindelig  hjælpeforenings  hovedbestyrelse. 

Søndagsskolen. 

Nadververs  for  marts — april  1953: 

/  mindet  om  hans  legems  nød 
vi  nyder  nu  det  brudte  brød, 
med  kalken  viser  vi  vor  tro 
på  Krist,  vor  drot,  i  himlens  bo. 

».  .Herren  giver  ikke  menneskene  nogen  befaling,  uden  at  han  åbner 
en  udvej  for  dem,  så  de  kan  udføre  det,  som  han  befaler  dem.«  — 
1.  Nephi  3:7. 

Disse  ord  bor  kunne  trøste  og  hjælpe  alle,  som  for  nylig  er  blevet 
sat  på  ansvarsfulde  pladser  i  søndagsskolen.  Vi  har  mange  nye  lærere 
i  år,  og  det  er  deres  pligt  at  fremføre  interessante,  velforberedte  lektier 
og  derved  give  undersøgere  og  medlemmer  af  Kirken  et  stærkere  vid- 
nesbyrd om  Jesu  Kristi  evangelium. 

Søndagsskolen  hjælper  med  til  at  udvikle  sande  sidste  dages  hellige. 
Søndagsskolens  program  er  skitseret  og  udarbejdet  i  de  tusinder  af 
lektiehefter,  som  generalbestyrelsen  tilbringer  måneder  med  at  forbe- 
rede. Lærerne  er  også  indbefattet  i  det  program.  Tager  I,  som  lærere, 
imod  opfordringen  til  at  gøre  jeres  del  ved  at  undervise  endnu  bedre, 
end  I  nogensinde  før  har  gjort?  »Kom  i  hu,  at  sjæle  er  af  stor  værdi 
i  Guds  øjne.«  (Lære  og  Pagter  18:10).  Lad  os  bruge  så  meget  billed- 
materiale og  så  velforberedte  lektier,  at  vi  gør  dette  år  til  det  bedste 
søndagsskoleår.  Pædagoger,  som  på  videnskabeligt  grundlag  har  stude- 
ret, hvorledes  menneskene  tilegner  sig  lærdom,  siger,  at  de  fleste  af  os 
husker 

af  hvad  vi  hører 

af  hvad  vi  læser 

af  hvad  vi  ser  i  billeder 

af  hvad  vi  hører  og  ser  samtidig 

af  hvad  vi  siger 

af  hvad  vi  gør 

De  nye  lektiehefter  er  færdige,  og  vi  vil  opmuntre  alle,  som  kan,  til 
at  købe  et  eksemplar  og  studere  det.  Hjælp  læreren  og  hjælp  dig  selv. 

Søndagsskolens  hovedbestyrelse. 

Ungdomsforeningen. 

NØJAGTIGHED  —  ORDEN  —  PÅLIDELIGHED 

Disse  tre  ord  bor  kendetegne  vore  sekretærer  i  ungdomsforeningen! 
Vi  er  et  optegnelsernes  folk.  Herren  har  forlangt,  gennem  åbenbaring 
og  ved  instruktioner  gennem  sine  tjenere,  at  vi  skal  optegne  vort  folks 
historie  gennem  rapporter.  Vi  opfordrer  alvorligt  og  indtrængende  en- 
hver til  at  opfylde  dette  krav  hver  måned. 

Vi  vil  gerne  udtrykke  vor  påskønnelse  og  vor  tak  til  alle  de  sekretæ- 
rer, der  sender  deres  rapporter  ind  i  rette  tid  og  i  korrekt  stand.  Vi 
har  modtaget  nogle  meget  fine  rapporter  i  den  forløbne  tid,  indehol- 

den  de  alle  de  nødvendige  oplysninger,  også  no.  8  på  rapporten  over 
møder  og  aktiviteter.  Vi  ville  sætte  pris  på  at  høre,  om  I  følger  de 
programmer,  der  er  skitseret  på  kalenderen,  og  om  I  er  tilfredse  med 
dem.  Vi  har  også  modtaget  nogle  rapporter,  som  vi  ikke  er  altfor  stolte 
af,  og  som  kom  meget  sent  —  vi  håber  I  ikke  hører  med  til  den 
gruppe! 

Månedsrapporten  (to  eksemplarer)  og  rapporten  over  tilstedeværen- 
de (eet  eksemplar)  skal  udarbejdes  snarest  muligt  efter  det  sidste 
G.  U.  F.  møde  i  hver  måned,  og  skal  være  hovedbestyrelsen  i  hænde  i 
løbet  af  den  første  uge  i  den  følgende  måned.  Vi  vil  gerne  opmuntre 
alle  sekretærer  til  at  læse  »G.U.  F.s  officielle  vejleder«,  afsnit  XII,  se- 
kretærens pligter,  så  vel  som  resten  af  vejlederen,  og  gøre  sig  fortrolig 
med  hele  programmet. 

Ungdomsstævnet  1953 

vil  blive  afholdt  den  3.,  4.  og  5.  juli.  Planlæg  Deres  ferie  allerede  nu, 
så  De  kan  overvære  stævnet.  Nærmere  oplysninger  vil  komme  i  de 
næste  numre  af  »Stjernen«. 

Ungdomsforeningens  hovedbestyrelse. 

Primary. 

Mange  lærerinder  i  Primary  har  undervist  i  skolen  og  har  profes- 
sionel øvelse  i  dette  arbejde.  Men  måske  er  der  nogle,  som  aldrig  har 
undervist  og  derfor  ikke  har  nogen  professionel  øvelse  —  men  gennem 
deres  forståelse  af  børn,  deres  kærlighed  til  dem  og  til  evangeliet  har 
de  udført  et  vidunderligt  arbejde.  Vi  har  den  dybeste  respekt  for  alle, 
der  oprigtigt  arbejder  i  Kirken.  Vi  er  klare  over  den  kendsgerning,  at 
der  i  de  senere  år  er  sket  bemærkelsesværdige  fremskridt  indenfor 
undervisningens  område.  Metoderne  er  blevet  meget  forbedret,  og  selve 
det  at  lære  går  hurtigere.  Brugen  af  de  nye  metoder  gør  undervisning 
lettere,  mere  behagelig  og  mere  virkningsfuld.  Enhver,  der  arbejder  i 
Primary,  kan  let  anvende  disse  metoder  i  sit  arbejde. 

Ingen  af  os  er  for  gamle  til  at  lære.  Ved  at  lære  nye  færdigheder 
holder  vi  os  unge.  Lærere  må  selv  lære.  De  må  have  et  åbent  sind, 
altid  være  årvågne  for  at  finde  nye  måder  til  at  gøre  deres  arbejde 
mere  interessant  og  mere  virkningsfuldt.  Hvis  der  sammen  med  den 
klogskab,  den  erfaring  og  den  forståelse,  som  mange  Primary-lærer- 
inder har,  findes  denne  årvågenhed  efter  at  finde  metoder  til  at  for- 
bedre deres  arbejde,  vil  man  få  en  god  kombination. 

Her  er  nogle  fundamentale  ting,  som  en  Primary  lærerinde  kan  gøre: 
1.  Komme  til  klassen,  opfyldt  af  sit  emne.  Hvis  hun  gør  det,  vil  det 
smitte  børnene,  og  de  vil  alle  kunne  forstå  det.  ,2.  Have  forberedt  nogle 
bestemte  ting,  som  hun  ønsker  børnene  skal  forstå  —  noget,  de  kan 
tage  med  sig  hjem.  3.  Indprente  disse  ting  i  børnene,  så  de  bliver 
ivrige  efter  at  komme  næste  gang,  glade  for  at  komme  tilbage  og  ivrige 

efter  at  se  deres  lærerinde  igen.  4.  Bringe  med  sig  denne  uhåndgribe- 
lige indflydelse,  som  indgiver  tillid,  indgyder  tro  på  Gud  og  hjælper 
til  at  vejlede  på  rette  måde.  Forskellige  metoder  og  hjælpemidler 
hjælper  altsammen;  brug  dem.  Men  husk,  at  der  er  intet,  der  kan  er- 
statte kærlighed  til  sandheden,  og  et  liv  i  overensstemmelse  hermed. 

Primary  hovedbestyrelse. 


Genealogisk  forening. 

Angående  det  genealogiske  arbejde  er  det  interessant  at  høre,  hvad 
Profeten  Joseph  Smith  siger  om  dette.  Det  var  den  21.  september  1823, 
at  englen  Moroni  erklærede,  at  disse  sandheders  gengivelse  var  nær 
forestående,  og  den  3.  april  1836  overleverede  Profeten  Elias  i  Kirtland 
Tempel  nøglerne  til  de  dødes  frelse  til  Joseph  Smith  og  Oliver  Cow- 
dery.  Joseph  modtog  linie  på  linie  vedrørende  dette  emne,  indtil 
Nauvoo  Templet  var  færdigt  til  disse  ordinancers  udførelse.  Han  havde 
en  klar  forståelse  af  dette  princip.  Hans  senere  år  var  optagne  af  det. 
Medens  han  var  i  landflygtighed,  skrev  han  til  kirken  om  dette  emne 
følgende:  »Og  nu,  mine  kære  og  elskede  brødre  og  søstre,  lad  mig  for- 
sikre eder,  at  disse  er  grundsætninger  med  hensyn  til  de  levende  og 
døde,  som  ikke  kan  forbigås  i  ligegyldighed,  da  de  berører  vor  frelse. 
Thi  deres  frelse  er  nødvendig  og  væsentlig  for  vor  frelse,  som  Paulus 
siger  om  fædrene,  »at  de  ikke  kan  fuldkommes  uden  os«,  ej  heller  kan 
vi  fuldkommes  uden  vore  døde«. 

»Det  er  nok  at  vide,  at  jorden  vil  blive  slået  med  band,  om  ikke  der 
består  et  eller  andet  sammenføjende  led  mellem  fædrene  og  børnene  i 
forbindelse  med  et  eller  andet  emne;  og  se,  hvad  er  dette  emne?  Det 
er  dåben  for  de  døde.  Thi  vi  kan  ikke  fuldkommes  foruden  dem;  ej 
heller  kan  de  fuldkommes  foruden  os.  Ej  heller  kan  de  eller  vi  fuld- 
kommes uden  dem,  der  også  er  døde  i  evangeliet,  thi  det  er  nødven- 
digt, når  tidernes  fyldes  uddeling  oprettes,  hvilken  uddeling  nu  er  be- 
gyndt at  indtræde,  at  en  helt  fuldstændig  og  fuldkommen  forening  og 
sammenføjning  af  uddelinger,  nøgler,  magter  og  velsignelser  finder 
sted  og  åbenbares  fra  Adams  dage  til  nærværende  tid.  Og  ikke  alene 
dette,  men  også  det,  som  aldrig  har  været  åbenbaret  fra  verdens  be- 
gyndelse, det  som  har  været  skjult  for  de  vise  og  forstandige,  skal 
åbenbares  de  umyndige  og  diende  i  denne  tidernes  fyldes  uddeling.« 
(Lære  og  Pagter  128:  15, 18). 

En  anden  gang  sagde  Joseph:  »Det  største  ansvar,  som  Gud  har  lagt 
på  os  i  denne  verden,  er  at  sørge  for  vore  døde.«  Ligeledes  sagde 
han:  »De  hellige,  som  forsømmer  at  udføre  dette  for  deres  afdøde 
slægtninge,  gør  det  med  fare  for  at  miste  deres  egen  frelse.«  Og  til 
slut:  »De  hellige  har  ikke  for  megen  tid  til  at  frelse  og  forløse  deres 
døde  og  samle  deres  levende  slægtninge  sammen,  før  jorden  bliver 
slået  med  band.« 

Genealogisk  forenings  hovedbestyrelse. 

tKredsfærernes  budskab. 

Een  kirke. 

Hvor  ofte  møder  vi  ikke  denne  udtalelse:  Jeg  tror  nu  ikke  det  gør 
så  meget,  hvilket  samfund  vi  tilhører,  hlot  vi  er  gode  mennesker. 

Vi  kan  give  dem  medhold  i,  at  det  betyder  meget,  om  vi  er  gode 
eller  ej,  men  det  slår  ikke  til. 

På  Kristi  tid  var  der,  som  her  og  nu,  mange  forskellige  religiøse 
samfund,  af  hvilke  vi  bedst  kender  farisæerne  og  saddukæerne.  —  De 
første  troede  på  opstandelsen,  de  sidste  ikke.  —  Begge  kunne  ikke 
have  ret.  —  Der  var  også  den  græske  og  romerske  religion. 

I  dem  alle  var  der  meget,  der  ansporede  menneskene  til  det  gode, 
og  hvis  det  var  ligegyldigt,  om  man  tilhørte  det  ene  eller  det  andet 
af  disse  og  andre  samfund,  hvorfor  oprettede  Jesus  Kristus  da  et 
samfund  mere? 

Det  er  ganske  logisk,  at  sandheden  kun  er  een,  og  det  gælder  for 
hver  om  at  finde  det  rette,  —  den  rette  vejviser  til  livsrejsen,  et  kom- 
pas, som  ikke  misviser,  men  som  nøjagtig  viser  nord-syd,  så  vi  kan 
sætte  vor  livskurs  efter  det  og  nå  vor  havn  uden  unødvendige  og  der- 
med skadelige  omveje. 

Lad  os  lytte  til  Kristi  ord,  for  eks.  i  Math.  7:13-14  om  den  snævre 
port  og  de  få,  som  finder  den.  —  Det  tyder  ikke  på,  at  enhver  bliver 
salig  ved  sin  tro,  og  læs  også  vers  22  i  samme  kapitel,  hvor  der  beret- 
tes om,  at  selv  mange,  som  dog  troede  på  Kristus,  vil  blive  afvist  på 
hin  dag  på  grund  af,  at  der  manglede  noget. 

Læs  også  et  eksempel  i  Ap.  G.  10:1-6,  47  om  høvedsmanden,  som  var 
så  retfærdig,  at  han  endog  fik  englebesøg,  men  dog  manglede  noget 
vigtigt,  —  så  vigtigt,  at  der  måtte  sendes  bud  helt  til  Joppe  efter  en 
bemyndiget  Herrens  tjener. 

Søskende,  —  lad  os  glæde  os  over  den  kundskab,  vi  har  fået.  Lad  os 
flittigt  se  på  vort  kompas,  læse,  studere  og  bede  om  vejledning,  at 
vort  kompas  ikke  kommer  til  at  misvise,  thi  lad  os  huske:  Om  nogen 
fattes  visdom,  han  beder  derom  til  Gud ,  og  hvem  fattes  ikke  vis- 
dom i  så  vigtigt  et  anliggende. 

Ejnar  Nielsen. 

Personlige  nyheder  fra  nær  og  fjern. 
Fødselsdag: 

Esbjerg:  Den  9.  marts  fylder  broder  Anton  Marinus  George  Jør- 
gensen 85  år.  Broder  Jørgensen  er  højpræst  og  blev  medlem  af  Kirken 
den  29.  marts  1914  og  har  gennem  de  mange  år  været  et  trofast  med- 
lem af  Kirken  og  et  godt  eksempel  for  alle,  han  er  kommet  i  berøring 
med.  Broder  Jørgensen  har  været  i  Zion  og  gennem  templet,  viet  til 
sin  afdøde  hustru,  søster  Marie  Jensen  Jørgensen,  der  døde  for  et  par 
år  siden. 

Anton  Jørgensen  er  desværre  ikke  mere  i  stand  til  at  komme  til 
møderne,  men  broder  Jørgensen  har  et  stort  vidnesbyrd  om  evange- 
liets sandhed.  Broder  Jørgensen  har  siddet  i  grensforstanderskabet  i 
Esbjerg  under  den  første  verdenskrig.  Emigrerede  til  Utah,  men  vendte 
nogle  år  senere  tilbage  til  Danmark  som  missionær,  arbejdede  som 
missionær  i  Esbjerg  gren,  indtil  han  på  grund  af  sygdom  blev  afløst. 

»Stjernen«  ønsker  hjertelig  til  lykke  med  fødselsdagen! 

J.  A,  S. 

Bryllup.  Søster  Tove  Margrethe  Sørensen,  tidligere  København,  er 
rejst  til  Johannesburg,  Syd-Afrika,  for  at  holde  bryllup  med  broder 
Hans  Rohde,  også  fra  København,  som  i  nogle  år  har  opholdt  sig  i 
Johannesburg.  »Stjernen«  ønsker  det  unge  par  hjertelig  til  lykke! 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


Fra  missionsmarken 


København:  Mandag  den  22.  december  1953  afholdt  Kvindelig  hjæl- 
peforening sin  årlige  julefest  med  middag  for  grenens  ældre  søskende. 
Der  serveredes  dejlig  flæskesteg  med  rødkål  og  brunede  kartofler  og 
derefter  trifli  med  alle  slags  lækre  og  sjældne  frugter.  Under  middagen 
var  der  en  vellykket  underholdning,  hvori  de  ældre  søskende  selv  tog 
livlig  del.  Da  salen  var  ryddet  efter  middagen  og  juletræet  tændt, 
fortsattes  festen,  med  tilslutning  af  mange  unge;  jule-evangeliet  blev 
læst  op,  der  var  sang,  oplæsning  og  taler,  og  først  og  fremmest  dans 
omkring  juletræet  til  tonerne  af  de  kendte,  gamle  julesalmer  og  -sange. 
Tilstede  under  middagen  var  55  søskende,  og  til  festen  senere  på  afte- 
nen 92. 

M.  K. 

Aalborg.  Nytårsaften  havde  G.  U.  F.  en  vellykket  fest,  der  begyndte 
med  sang  og  bøn,  hvorefter  der  blev  sunget  en  kanon.  Så  fulgte  slag  i 
slag  forskellig  optræden,  såsom  sketch,  kvartet  og  sekstet  af  missionæ- 
rer og  søskende.  Endvidere  legede  vi  forskellige  lege.  Deltagerne  hav- 
de, for  at  sætte  humøret  yderligere  op,  fået  udleveret  skralder  og  mor- 
somme hatte.  Ind  imellem  underholdningen  var  der  dans,  og  kl.  24  ser- 
veredes der  smørrebrød.  Og  som  altid  efter  vore  fester  sluttedes  der, 
efter  en  sang,  med  bøn.  Der  var  ca.  60  tilstede,  som  alle  havde  haft  en 
morsom  aften. 

Aalborg  ungdomsforening  ønsker  hermed  G.  U.  F.  i  hele  Danmark 
god  fremgang  og  samarbejde  i  1953. 

E.  N. 


87 


Aarhus:  Den  13.  januar  afholdt  velfærdskomiteen  for  Aarhus 
gren  en  vellykket  sammenkomst  med  spisning,  hvori  45  deltog.  Med 
stor  interesse  hørte  vi  om  velfærdsarhejdet  i  Zion:  hvorledes  det  hlev 
organiseret,  og  hvorledes  det  er  til  stor  velsignelse  for  mange  menne- 
sker. Vi  forstod,  at  uet  var  et  vigtigt  arhejde  i  Herrens  tjeneste,  og  vi 
tror,  at  arbejdet  i  den  kommende  tid  vil  gå  stærkt  frem  i  Aarhus 
gren,  hvad  vi  er  meget  taknemmelige  for,  da  vi  ved,  at  det  er  et  vig- 
tigt arbejde,  som  Herren  har  givet  os  at  udføre,  og  som  kan  gøres, 
når  hver  især  gør  sin  del.  — 

Søndag  aften  den  1.  februar  skænkede  Aarhus  Primary  os-  en  virke- 
lig oplevelse,  en  aften  som  vi  vil  mindes  længe.  Et  vidunderligt  pro- 


gram blev  fremført  for  den  store  forsamling,  som  virkelig  nød  den 
tid,  det  varede.  Emnet  var  Efes.  6,  1 — 3:  »I  børn!  vær  lydige  i  Herren 
mod  jeres  forældre,  thi  det  er  ret.  Ær  din  fader  og  din  moder,  dette  er 
jo  det  første  bud,  der  er  knyttet  forjættelse  til:  For  at  det  må  gå  dig 
vel,  og  du  må  få  et  langt  liv  på  jorden.«  Børnene,  som  deltog,  fortjener 
megen  ros  for  det  smukke  program,  men  vi  må  særlig  takke  Primarys 
bestyrelse  og  funktionærer,  der  i  ydmyghed  og  med  glæde  udfører 
det,  de  er  kaldet  til.  Jeg  er  sikker  på,  at  de  vil  få  velsignelser  for  dette 
arbejde,  og  de  skænker  os  en  virkelig  glæde,  hvorved  vi  styrker  vort 
vidnesbyrd  og  bliver  mere  taknemmelige  for  den  gave,  vi  har  fået,  at 
være  medlem  af  Jesu  Kristi  Kirke  af  Sidste  Dages  Hellige.  Tilstede  125. 

København:  Grensforstanderskabet  i  København  er  den  1.  februar 
blevet  reorganiseret.  I  stedet  for  broder  Harry  Petersen  er  som  grens- 
forstander  indsat  ældste  Ernest  Anton  Jensen  med  broder  Einar  Co- 
relli  og  broder  Paul  Jakobsen  som  rådgivere  og  broder  Peer  Konne- 
rup  Kristensen  som  sekretær. 

Amager  gren:  I  København  distrikt  er  organiseret  en  ny  gren, 
idet  Kobenhavn  gren  er  blevet  delt,  således  at  alle  medlemmer,  der 
bor  på  den  anden  side  broerne,  nu  tilhører  Amager  gren.  Der  er  lejet 
lokaler  i  Biens  Alle  14,  og  det  første  møde  blev  afholdt  søndag  den  4. 
januar,  hvor  der  var  39  tilstede.  Som  grensforstander  er  kaldet  ældste 
Val  Gene  Day,  der  som  sekretær  har  broder  Kurt  Clifford  Jensen.  De 
øvrige  organisationer  er  organiseret  med  følgende  præsidenter  og  præ- 
sidentinder: Søndagsskolen  broder  V.  Sørensen,  Kvindelig  hjælpefor- 
ening søster  Karla  Andersen,  Ungdomsforeningen  ældste  Rolynn  Han- 
sen og  søster  Grethe  Nielsen. 

Søskende  på  Amager  er  meget  glade  for  den  nye  gren,  idet  mange, 
navnlig  de  ældre,  tidligere  havde  svært  ved  at  komme  til  møder  på 

Møde  i  Amager  gren. 

grund  af  den  lange  vej  til  Kirken  på  Priorvej,  og  mødedeltagelsen  er 
da  også  steget  jævnt,  det  foreløbige  højdepunkt  var  den  1.  februar, 
hvor  der  til  søndagsskolen  var  54  tilstede. 

Vi  ønsker  søskende  på  Amager  til  lykke,  og  beder,  at  Herren  vil  vel- 
signe den  nye  gren,  således  at  den  stadig  må  vokse  og  trives  til  gavn 
og  glæde  for  alle.  M.  K. 


DÅB 


KØBENHAVN: 

3  0.   november   1952: 

Flemming  Hall,  døbt  af  ældste 
James  O.  Mason,  håndspålæggelse 
af  ældste  Willis  O.  Gurr. 

Inge  Lis  Magnusson,  døbt  af 
ældste  John  Boyd  Nielsen,  hånds- 
pålæggelse af  ældste  Howard  E. 
Otteson. 

Edith  Lorentzen,  døbt  af  ældste 
James  O.  Mason,  håndspålæggelse 
af  ældste  Knud  Hentzeu. 

Karl  Christian  Bømervang,  døbt 
af  ældste  William  M.  Hansen, 
håndspålæggelse  af  missionspræ- 
sident  Mark.  J.  Sorensen. 

Alfrieda  Elisabeth  Hansen  Bø- 
mervang, døbt  af  ældste  Vernon 
Hansen,  håndspålæggelse  af  æld- 
ste William  M.  Hansen. 


4.  januar  1953: 

Ester  Pihlemann  Mogensen,  døbt 
af  ældste  Willis  O.  Gurr,  hånds- 
pålæggelse af  ældste  Myles  C 
Jones. 

Edda  Margrethe  Eva  Mikkelsen, 
døbt  af  ældste  Bent  Poulsen, 
båndspålæggelse  af  ældste  Bent 
Jensen. 

1  7.  januar  19  5  3  : 

Gustav  Olsen,  døbt  af  ældste 
John  Boyd  Nielsen,  håndspålæggel- 
se af  ældste  Myles  C.  Jones. 

Inge  Olsen,  døbt  af  ældste  Myles 
C.  Jones,  håndspålæggelse  af  æld- 
ste John  Boyd  Nielsen. 

København  distrikt:   ISLAND: 

2  3.    november    1952: 

Robert  Arthur  Dukette,  døbt  af 

ældste   Robert    D.    Nelson,    hånds-  AALBORG: 

pålæggelse    af    ældste   Thomas    H.  11.  november  1952: 

Hancock.  Jenny  Laura  Olsen  Utterup,  døbt 

af  ældste   Dennis   Carlsen,    hånds- 
pålæggelse     af     .ældste     Thorvald 
SKIVE:  Therkildsen. 

2  8.  september  1952:  2  4.  januar  1953: 

Henry     Hess,     døbt     af     ældste  Gunnild  Fischer,  døbt  af  ældste 

Charles  K.  Arnold,  håndspålæggel-  Kenneth    Johnson,    håndspålæggel- 

se af  samme.  se  af  ældste  Clifford  Kindred. 

Vi  ønsker  de  nye  søskende  hjertelig  til  lykke  og  velkommen  i  Kirken! 


Velsignelser: 

Randers:  4.  januar  1953:  Henry  Christian  Haupt  og  Grete  Anna- 
lise Dahlin  Haupts  søn,  John  René  Haupt,  velsignet  af  ældste  Neldon 
Ovler. 


Ordinationer: 

Odense:  24.  august  1952:  Laurits  Peter  Nielsen  ordineret  til  diakon 
af  ældste  William  E.  Lund. 

Skive:  16.  oktober  1952:  Henrik  Træden  ordineret  til  diakon  af 
ældste  Ted  Mortensen. 

Silkeborg:  4.  januar  1953:  Ivan  Skjoldborg  Jensen  ordineret  til 
ældste  af  ældste  Aage  Pedersen. 

Hjørring:  11.  januar  1953:  Jens  Marinus  Kristensen  ordineret  til 
ældste  af  missionspræsident  Mark  Junius  Sorensen. 

Aarhus:  11.  januar  1953:  Sidenius  Regnar  Thomassen  Neergaard 
ordineret  til  præst  af  ældste  Creed  L.  Mortensen. 

Slagelse:  18.  januar  1953:  Jens  Gunner  Andersen  ordineret  til 
præst  af  ældste  Leon  R.  Petersen. 

København:  25.  januar  1953:  Ole  Hansen  ordineret  til  diakon  af 
ældste  Rent  Jensen. 

Felix  Edward  Jensen  ordineret  til  lærer  af  ældste  Rent  Jensen. 

Kaj  Rørge  Svend  Rasmussen  ordineret  til  lærer  af  ældste  Einar 
Corelli. 

Poul  Christian  Kragh  ordineret  til  lærer  af  ældste  Einar  Corelli. 

Dødsfald: 

Aarhus:  Den  30.  december  1952  dode  soster  Rose  Marie  Rasmus- 
sen, 49  år  gammel.  Æret  være  søster  Rasmussens  minde! 

Hjørring:  Sixtus  Chr.  Jensen  Malling  døde  den  10.  januar,  68  år 
gammel.  Æret  være  broder  Mallings  minde! 

Emigrationer: 

København:  Annie  Sonja  Meyer  Hansen  er  i  maj  1952  emigreret 
til  Preston,  Idaho. 

Walther  Collingford  Hansen  er  i  februar  1952  emigreret  til  Salt 
Lake  City,  Utah. 

Charley  Allen  Hans  Christensen  er  flyttet  til  Stockholm,  Sverige. 

Carlo  Leis,  Ingrid  Margith  Karen  Kristine  Leis,  Carley  Ranum  Leis, 
Lissi  Leis  og  Jytte  Leis  er  emigreret  til  Phoenix,  Arizona. 

Lydia  Frøsig  Andreassen  og  Anette  Solveig  Arendahl  Andreassen  er 
i  september  1952  flyttet  til  Sverige. 

Bjarne  Hansen  er  den  9.  december  flyttet  til  Oslo,  Norge. 

Curt  Hjalmar  Heinrich  Rieland  Hansen,  Inge  Aase  Rosenlund  Bø- 
mervang  Rieland  Hansen  og  John  Rieland  Hansen  er  den  13.  december 
emigreret  til  Salt  Lake  City,  Utah. 

Lea  Seegert  er  den  29.  december  emigreret  til  Bend,  Oregon. 

Helge  Ingolf  Andersson,  Ellen  Højlund  Andersson  og  Flemming  An- 
dersson er  den  29.  december  flyttet  til  Oslo,  Norge. 

Island:  Robert  Arthur  Dukette  er  i  december  1952  emigreret  til 
Salt  Lake  City,  Utah. 

Vejle:  Aage  E.  Eggertsen  med  familie  er  den  13.  januar  emigreret 
til  Salt  Lake  City,  Utah. 

Silkeborg:  Ivan  Skjoldborg  Jensen  er  den  4.  januar  emigreret  til 
Salt  Lake  City,  Utah. 

Missionær  forfly  ttelser : 

8.  december  1952:  Vernon  Hansen  fra  København  til  Randers. 
3.  januar  1953:  Paul  C.  Jensen  fra  Fredericia  til  Aalborg. 

12.  januar  1953:  Elsa  Hansen  fra  Esbjerg  til  Aalborg. 
Ellen  S.  O'Brien  fra  Aalborg  til  Esbjerg. 

13.  januar  1953:  Gaylen  Rigby  fra  Horsens  til  Aalborg. 
Paul  W.  Poppe  fra  Vejle  til  Aalborg. 

6.  januar  1953:  Kay  R.  Peterson  fra  Horsens  til  Herning. 
Jerry  Jorgensen  fra  Silkeborg  til  Horsens. 

9.  februar  1953:  Arliss  Jensen  fra  Odense  til  Horsens. 
Arden  Vance  fra  Odense  til  Horsens. 

Stanley  Gudmundsen  fra  Horsens  til  Odense. 
Harold  Stevens  fra  Horsens  til  Odense. 
Harold  Petersen  fra  Herning  til  Esbjerg. 
Reed  Shepherd  fra  Esbjerg  til  Herning. 

Missionærafløsninger: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission: 

17.  november  1952:  Elmer  E.  Oliversen  efter  sidst  at  have  arbejdet 
i  Aarhus. 

